Tutorial Simple Ferrero Rocher Tower Untuk Hantaran Kahwin Nampak Mahal & Eksklusif

Bila sudah masuk bulan November dan Disember, pastinya undangan majlis perkahwinan tumbuh bagai cendawan selepas hujan. Bukan sahaja undangan, para pengantin pun sedang giat untuk menyiapkan segala jenis hantaran supaya nampak lebih meriah. Salah satu jenis hantaran yang menjadi kegemaran pengantin adalah Ferrore Roche Tower yang semestinya akan menjadikan dulang hantaran anda nampak ‘mahal’.
Jadi, untuk pengantin yang nak berjimat, sebenarnya anda boleh DIY sahaja Ferrero Roche ini. Macam mana nak buat? Mudah saja!

BAHAN-BAHAN

-Ferrero roche

-Span

-Aluminium foil
-Glu gun
– Reben
-Pokok hiasan
STEP BY STEP GUBAHAN
1. 2 ketul span hijau dilekatkan. Span ni span bunga ye. Guna hot glue.

2. Potong dan bentukkan span guna pisau. Potong je mcm mana korang nak asalkan dapat bentuk lebih kurang mcm ni.. Lepas wrap nanti boleh tekan-tekan untuk kemaskan span.

3. Aluminium foil untuk wrap span hijau

4. Wrap sesuka hatimu

5. Siap wrap!

6. Lepas wrap tu kalau masih nampak garis-garis span tu korang tekan-tekan je bagi rata.

7. Boleh start susun choc. Tak perlu lidi.

8. Letak hot glue di tapak choc.

9. Kak Hani start susun dari atas. Sebab nak tinggalkan sikit space kat bawah untuk cucuk bunga. Kalau korang nak start susun dari bawah terpulang.

10. Susun la kemas-kemas.

11. Ok yang susun tadi dah siap kan..mcmana nak dapatkan muncung kat atas tu? Tadi bulat sikit kan susunan atas. Tengok gambar seterusnya.

12. Bahagian atas tu tambah choc macam ni. Lekat pada choc paling atas.

13. Ada tinggal space sikit kat bawah tu Kak Hani cucuk bunga untuk deco.

14. Gubahan bunga dah siap..letak ribbon. Ok settle.

*Nampak eksklusif kan?
Sumber: Hantaran by Hani


Kos RM70 Boleh Dapat Dinding Lawa Macam Hotel. Ini Cara DIY Wall Panel Yang Mudah & Jimat

Wah, tak sangka dengan bajet hanya lebih kurang RM70, dah boleh dapat dinding yang cantik ala-ala dekat hotel!
Bayangkan kalau kita beli wallpaper yang elok pun mungkin lebih mahal kan?

Rupanya cuma DIY sendiri buat wall panel yang mudah guna kayu yang murah ni. Coraknya boleh buat ikut kreativiti.
Mesti ramai nak tahu macam mana nak buat DIY wall panel ni dan bahan apa lagi yang digunakan.

Jom tengok perkongsian DIY menarik oleh Aen Ren ni.

Cara DIY Wall Panel Mudah, Jimat & Cantik
Bahan-bahan

Kayu siling (saya beli 9 kaki RM 2.50 sebatang)
Gam
Filler (untuk isi celah antara kayu dan dinding)
Kertas pasir
Cat dinding

Di atas ni kayu yang dibeli

Ini gam kayu.

Ini gap filler untuk kemaskan permukaan antara kayu dan dinding.
Semua barang ni boleh beli di kedai hardware.
Cara-cara
1. Tentukan Corak Dinding
Mula-mula, decide dulu corak yang kita nak pada dinding. Kemudian lakarkan dan dapatkan ukurannya dengan tepat.
2. Potong Kayu
Lepas tu bolehlah potong kayu ikut ukuran yang dah ditetapkan tadi.
Ni suami saya potong guna mesin. Tapi nak potong manual pun boleh sebab kayunya bukanlah keras sangat.

3. Gosok Kayu Dengan Kertas Pasir
Sebelum nak pasang kayu dekat dinding, gosokkan dengan kertas pasir dulu supaya permukaannya licin dan elok.
4. Susun Kayu Ikut Corak
Seterusnya bolehlah aturkan kayu dekat dinding ikut design tadi.
Gunakan masking tape untuk tahan dan gamkan dengan kemas.

Ini cara susun kayu diagonal tu.

5. Kemaskan & Cat
Kemaskan celah-celah antara permukaan kayu dengan menggunakan filller.

Kalau nak lagi licin boleh gosokkan lagi sekali dengan kertas pasir selepas cat.
Siap!
Macam nilah hasilnya bila dah siap.

Oklah kan, dengan modal lebih kurang RM70 je dapatlah feature wall dekat ruang tamu ni.

Jom Buat Projek Hujung Minggu Ni
Wah, nampak cantik dan elegan. Rupanya DIY sendiri pun boleh.
Rasanya semua faham kan langkah yang ditunjukkan.
Jadi kalau ada yang dah boring pakai wallpaper nanti bolehlah cuba buat design begini.
Kalau ada sebarang pertanyaan, boleh rujuk post asal pada post INI.
*Cara DIY hiasan dinding ini dikongsikan oleh Aen Ren menerusi Facebook. Ia telah disunting dan diterbitkan semula dengan kebenaran.


DIY Hiasan Dinding Rumah Guna Batang Aiskrim, Nampak Kemas Walaupun Bajet Murah

“Alamak.. nampak kosong pula dinding ni.. nak hias dengan gambar, dah banyak sangat gambar..”
Kadang-kadang hiasan dalam rumah tak boleh terlalu serabut, ia akan membuatkan rumah nampak lebih sempit. Jadi, untuk mencari hiasan yang simple dan cantik tak perlu terlalu mahal kerana ia boleh dibuat sendiri. Selain jimat wang, ia juga memberikan kepuasan maksimum. Rumah cantik, hati pun puas. Jadi, wanita ini kongsi idea membuat hiasan dengan hanya gunakan batang aiskrim je!

HANYA GUNA BATANG AISKRIM

Hai salam semua .. Bajet ciput .. Nak share deco wall yang simple .. Mudah saje buat . Semua bingkai tu diperbuat dari batang aiskrim .. Satu bentuk 75batang . Ikut la ketebalan anda nak . Nak nipis boleh kurangkan lagii .. Satu paket ada 50 batang .. Guna batang aiskrim yang besar nahhh baru cantekk . Nak tahu cara dia youtube Hexagon Wall .. Saya tampal guna paku ..Bila dah siap nyetokk urat weyy.

BAHAN MUDAH

Batang aiskrim rm2.10 x 10 paket (ECO rm2.10)
Lampu + Lilin (Daiso) rm5.90×3
Pasu (ikea) rm4lebih
Glue Gun
LEKATKAN GUNAKAN GLUE GUN

Susun batang aiskrim berbentuk hexagon. Hanya perlu lekatkan hujung batang aiskrim gunakan glue gun satu persatu.

Lekatkan kemas-kemas hingga capai tahap ketebalan yang anda inginkan. Dekorasi ni bukan saja boleh buat bentuk hexagon. Anda juga boleh buat bentuk rumah, frame empat segi dan banyak lagi.

Lekatkan pada dinding gunakan paku supaya lebih teguh. Hiaskan dengan dekorasi yang anda suka seperti pasu, lampu hiasan dan lain-lain. Pastikan anda lekatkan batang aiskrim tu gunakan gluegun dengan kuat supaya tak terjatuh!
Sumber: Princess Haliza Azani


DIY Kabinet Dapur Guna Rak Buku Bajet Bawah RM100 Je, Nampak Kemas & Tersusun!

Mempunyai kabinet dapur yang kemas dan cantik memang menjadi idaman para isteri di luar sana. Tetapi, kebanyakan kabinet yang cantik memerlukan kos yang besar kerana termasuk sekali dengan harga upah. Jadi, untuk menjimatkan kos apa kata anda ikuti cara mudah yang dikongsikan lelaki ini. para isteri mesti suka!
GUNA RAK BUKU UNTUK BINA KABINET DAPUR

Untuk memiliki ruang dapur yang cantik dan bersih sebenarnya tidak memerlukan perbelanjaan yang besar. Anda hanya perlu rajin untuk mengemas dapur anda, namun permasalahan tiada ruang penstoran atau kabinet dapur menyukarkan aktiviti mengemas dapur. Jangan risau, sebenarnya anda boleh buat sendiri kabinet dapur anda. Shuhaimi Zulkefli telah menghasilkan sebuah kabinet dapur yang istimewa buat isteri tersayang. Shuhaimi tidak menggunakan barang yang mahal tetapi hanya menggunakan rak buku sedia ada dan akhir diubah menjadi kabinet dapur. Ruang dapur pasti akan kelihatan kemas dengan kabinet ini. Jom kita hasilkan, sangat mudah dan menjimatkan.
HANYA PERLUKAN:
1.Rak Buku RM14.90 x 6 Biji

2.Steel Angle Brackets (Kedai D.I.Y @ hardware) RM3.60 (12 pcs)

3.Paku Dinding (tak pakai drill) RM1 (sebungkus)
JUMLAH PERBELANJAAN = RM94.00
MUDAH & JIMAT!

Setiap rak, diletakkan dua 2 Steel Angle Brackets (atas dan bawah) tepat pada tulang tengah. Tingkat atas tidak perlu diikat.

Dah siap! Senang je kan? Selamat mencuba semua.
Sumber: Shuhaimi Zulkefli


DIY Kabinet Dapur Paling Simple & Jimat Guna Meja Banquet. Kos Dalam RM400 Je, Tetap Cantik!

Musim PKP ni tengok makin ramai yang rajin hias rumah kan?
Bagi yang menyewa, mesti ada yang terdetik hati nak menghias rumah tu tunggu bila dah beli rumah sendiri. Yang baru masuk rumah pun, mungkin ada yang belum berkemampuan nak tempah kabinet semua sekaligus.

Tapi penting juga kita susun atur dapur supaya mudah nak masak. Barulah rasa tenang dan tak serabut mata memandang. Untuk permulaan kalau boleh nak deko yang simple simple je.
Jadi bolehlah cuba cara DIY kabinet dapur yang ditunjukkan oleh Adiha Adib melalui Facebook ni. Walaupun simple, tapi hasil akhirnya memang woww!

Memang jimat tapi cantik, cuma keluar modal sikit untuk meja banquet, wallpaper dan skirting.

Jom ikuti perkongsian lengkap beliau di bawah ini.
DIY Kabinet Dapur Paling Simple & Jimat Guna Meja Banquet. Tetap Cantik!
Buntu tak kalau dapat dapur rumah sewa yang kecil?
Lepas tu hanya ada sinki
Tenang je gais!
Ini la gambar sebelum dan hasilnya selepas kami DIY meja banquet menjadi ala kabinet mewah dengan harga mampu milik.
Di sini saya kongsikan setiap detail bagi barangan yang digunakan untuk deko beserta harganya.
Semoga bermanfaat untuk semua dan lebih terinspirasi untuk deko-deko dekat rumah, tak kiralah rumah sewa atau rumah sendiri walaupun simple saja.
Gambar Sebelum
Ini gambar hari pertama masuk, hanya ada sinki sahaja.

Ini pula gambar lepas seminggu pindah. Dahlah bulan puasa masa ni.
Masak pun main-main je.

Ni ke namanya tongkang pecah? Haha!
Gambar Selepas
Ini hasilnya selepas deko.

Saya kongsikan satu-persatu ya.
1. Wallpaper

Brick Wallpaper (Grade C) : 10meter RM20

Dibeli dari: BTL HOME DECO pvc wallpaper
(GM Klang, Blok P3)

Marble Wallpaper : 6meter Rm27

Dibeli dari : https://s.lazada.com.my/s.bQKBr

2. Bekas Rempah & Rak

Bekas: Rm2.00+ / botol

Dibeli dari : Kedai 2 Ply & Kedai Eco

Rak (Lerberg): RM69

Dibeli dari : Ikea

3. Skirting / Langsir Meja

Langsir meja + Velcro : RM83

Tinggi Sinki: 92.5cm
Panjang: <<600cm
Dibeli dari: Skirting Miety Zain ( https://shopee.com.my/product/190649997/4603795549?smtt=0.0.9 )
*Langsir mudah terbakar, jadi kena berhati-hati ya.

Cara DIY Kabinet Simple Dari Meja Banquet Dengan Harga Mampu Milik
1. Sediakan Meja Banquet
Pastikan ada meja banquet yang muat untuk ruang dapur yang diperlukan
*(contoh gambar bersaiz: 76 x 122 x 45 cm)
Meja banquet
Carousell : Rm45
Shopee : Rm70
https://shopee.com.my/product/29832730/6531548097?smtt=0.0.9
2. Dapatkan Kayu Yang Sama Lebar Dengan Sinki
Kami beli kayu terpakai yang sama lebar dengan sinki.
(Take note ketebalan kayu, contoh: 1.2cm)
Panjang kayu mengikut yang diperlukan.*(Contoh: Dari dinding ke sinki)
Kayu Terpakai Meru : 2 keping Rm25
https://g.co/kgs/jhfmc6

3. Laraskan Meja Banquet
Tinggikan meja banquet selaras dengan sinki, menggunakan besi yang beli di kedai hardware.
(8 batang untuk 2 meja banquet)
Ukur siap-siap panjang besi yang diperlukan,
Baki Ketinggian yg diperlukan =
Ketinggian Sinki – (Tinggi Meja Banquet + Ketebalan Kayu)
Panjang besi =
Baki Ketinggian yg diperlukan + Panjang Asal
Besi : 8 batang RM17

4. Weld & Cat
Kemudian kami hantar weld besi tadi untuk lebih kukuh. Nak buat sendiri pun boleh kalau rajin dan ada alatan.
Kami upah weld & cat dengan perkhidmatan tukang ni : ( +60 19 276 6061 )
Kos Upah : Rm60
5. Finishing
Akhir sekali pasang wallpaper pada kayu.
Lepas tu gam skirting dan tampal Velcro (belah kanan) menggunakan gam.
[Baca juga : Mudahnya Buat Langsir Tutup Bawah Sinki. DIY Guna Gam Pun Tetap Nampak Kemas ]

GAM Dunlop Rm3+
Dibeli dari : Kedai DIY
Siap!
Ok, dah siap…

Jumlah keseluruhannya untuk deko dapur ni lebih kurang RM400 sahaja (tak termasuk bekas rempah).
Tapi kalau saya buat sorang memang tak jalan ni.
Syukur dapat sokongan dari Suami, terima kasih Abang!
[Baca juga : DIY Spice Rack Untuk Dapur Tanpa Tebuk Dinding. Jimat Ruang, Mudah & Kemas Sangat!]
Doakan Rezeki Adiha & Abu dapat hias rumah sendiri satu hari nanti.
Amin…

*DIY kabinet dapur simple menggunakan meja banquet ini dikongsikan oleh Adiha Adib menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan dan perkongsian lanjut boleh rujuk post asal beliau di SINI.


DIY Kabinet TV Tanpa Cat Dengan Kos Bawah RM500. Siap Berlampu Lagi, Memang Cun & Jimat

Kalau kita letakkan TV dekat ruang tamu, elok sangatlah kalau kita buatkan satu kabinet TV yang sesuai kalau kita nak ruang tu nampak cantik.
Lagi satu, penggunaan kabinet TV yang sesuai juga boleh menyembunyikan wayar yang berselirat, sekaligus memastikan keselamatan terutamanya bagi rumah yang ada anak kecil.

Sememangnya kalau nak tempah kabinet TV ni agak mahal harganya.
Tapi bagi yang rajin nak cuba buat sendiri, sebenarnya boleh je.

Di sini kami kongsikan cara DIY kabinet TV tanpa cat dengan kos bawah RM500 je.

Jom tengok perkongsian oleh Ray Didek melalui Facebook ini.
DIY Kabinet TV Tanpa Cat Dengan Kos Bawah RM500
Saya berminat nak share Projek DIY Kabinet TV Wall Mounted tanpa menggunakan cat.
Anggaran kos bawah RM500 (untuk harga barang sahaja).
Bagi yang berminat nak cuba buat sendiri bolehlah buat rujukan dan penambahbaikan mana yang patut.
Di sini saya senaraikan bahan-bahan yang digunakan.
Bahan-bahan

Plywood 18mm = 1 unit (4ft x 8ft)
Plywood 12mm = 1 unit (4ft x 8ft)
Wallpaper (Black) = 1 unit (5m)
Wallpaper (White) = 1 unit (5m)
Wallpaper (Walnut Wood) = 1 unit (<5m)
Hardwood (1inch x 6inch) = 1 unit 12ft (belah jadi 1inch x 3 inch)
Chasing (White) 2 inch = 1 unit
Laminated Plywood 3mm (White) = 1 unit (4ft x 8ft)
Door Hinge (concealed type) = 6 units
TV Bracket = 1 unit
3 pin Socket (2 Gang) = 2 units
2 Gang Switch = 1 unit
LED Eyeball Downlight (1W) = 2 units
LED T5 (5W) = 4 units (recommanded use LED strip Light)
L-Shaped Brackets = 10 units
1.5mm & 2.5mm Cable
Skrews
Magnetic Catches = 3 units

Cara Pemasangan
Untuk langkah pemasangan, boleh rujuk gambar dan penerangan di bawah ini.
1. Buat lakaran kabinet mengikut design kesukaan sendiri atas kertas.

2. Potong papan mengikut ukuran yang telah ditetapkan.
3. Lekatan papan tadi pada dinding mengunakan skru simen (saya guna skru panjang 3 inchi). Pastikan tebuk dinding dulu sebelum masukan skru.
4. Pasangkan chasing untuk menyimpan cable nanti.

5. Potong plywood 18mm untuk kabinet mengikut ukuran yang ditetapkan (saya potong guna circular saw).
6. Haluskan plywood tadi mengunakan kertas pasir (saya guna orbit sander).
7. Potong & Lekatkan wallpaper pada plywood (saya lebihkan sikit ukuran wallpaper dari ukuran plywood).

ini contoh wallpaper saiz 60cm x 5m. Saya beli di Shopee

8. Potong plywood 12mm mengikut ukuran yang ditetapkan. Plywood ni saya guna untuk back ground cabinet.
9. Lekatkan Laminated plywood 3mm warna putih pada plywood 12mm tadi menggunakan gam kayu (jenis CA).
10. Selepas kering, pasangkan plywood tadi pada dinding. Cantumkan pada papan di dinding tadi menggunakan skru.

11. Pasangkan L-shaped bracket pada kabinet dan pasangkan kabinet pada dinding (cantumkan dengan plywood 12mm yang dah dibalut dengan laminated plywood).

12. Tutup laluan cable menggunakan plywood 12mm yang telah dipotong.

13. Proses tambahan untuk sembunyikan skru.

14. Saya buat ukuran tebal muat² untuk pasang LED eyeball downlight lebih kurang 3-4 cm tebal.

15. Pasangkan TV Bracket, 3 pin Socket & LED eyeballs down lights.
16. Pasangkan pintu kabinet (saya guna plywood 18mm untuk pintu kabinet).

17. Bahagian tambahan. Floating rack.

Saya buat macam ni je untuk sembunyikan skru.

ini door hinge yang saya gunakan. Beli di kedai hardware.

ini Magnetic Catches yang saya guna. Beli di kedai hardware.

ini L-Shaped bracket yang saya guna beli di DIY.

Setelah semua siap pasang. Dah dirasmikan kumpulan Bulus .

Extra.. saya tambah satu lagi 3 pin plug untuk sembunyikan cable TV.. Saya gunakan sekali ada port USB sebab saya nak pasang LED strip light yang guna USB.

Saya pasang di belakang TV mcmni.

Hasil Sebelum Dan Selepas
Siap!
Beginilah hasilnya sebelum dan selepas.

Oklah kan… Puas hati dapat buat satu macam ni.
Cuma perlukan sedikit kerajinan dan kos yang berbaloi.
Selamat mencuba!
*Sumber posting asal : https://www.facebook.com/785174754/videos/pcb.1148279938890196/10157658629169755


DIY Kipas Siling Yang Dah Slow Jadi Laju ‘Berdesup’ Dengan Bajet RM 5.00 Sahaja!

“Alamak, kipas aku ni dah slow dah tapi takkan nak tukar baru?”
Menukar kipas ceiling sama ada di dalam bilik atau di ruang tamu sebenarnya boleh memakan kos yang tinggi. Mana tidaknya, satu kipas automatik boleh mencecah harga ratusan ringgit tidak termasuk dengan upah memasangnnya lagi. Namun, ada satu cara untuk anda lajukan semula kipas tanpa menggunakan bajet yang tinggi. Habis dalam RM 5.00 sahaja!

KIPAS DAH SLOW? INI CARA UNTUK LAJUKANNNYA!
1. Mula-mula buka bawah ni ikut arah lawan jam.. sebab board dan kapasitor dok dalam ni

2. Bila buka dia terburai mcm ni la.. ada klip tu, tekan klip tu supaya kita boleh bawa turun belas ni

3.Bila dah bawa turun letak atas lantai.. cari kapasitor kipas, kapasitor kipas ni dah terbakar.. yang ada wayar kelabu dan merah tu.. cabut kapasitor tu dan p kedai beli.. yang dulu 2.0 ja saya beli 2.5 laju sikit

4. Ini adalah kapasitor yang lama.. yang baru saya lupa nak snap sebab kalut dengan anak.. saya bawa p kedai cari jenis ni tak ada, jadi saya beli yang lain.. wayar dia saya sambung.. tgk dalam pic seterusnya

5. Ok..nmpk tak kapasitor baru yang saya pasang.. disebabkan wayar tu xdak jadi saya sambungkan saja wayar kapasitor baru dgn wayar lama.. balut dengan selotep hitam.. dan pasang balik..

6. Lepastu, tutup bekas tu dan pasang balik 3 skru tu balik.. dan pasang macam mula-mula bukak tadi.. dan siappp

7. Ni hasilnya, alhamdulillah laju betoi kipas ni pusing.. terima kasih semua..

Sumber : Kelab Kaki DIY


DIY Kolam Renang Mini Di Rumah Guna Tangki Air Je. Jimat & Mudah, Anak Pun Seronok!

Mesti anak-anaklah paling seronok kalau ada kolam renang dekat rumah sendiri kan?
Dalam artikel kali ini, kami nak kongsikan satu idea menarik untuk buat mini pool guna tangki air je.

Mungkin korang boleh buat dekat belakang rumah atau tepi rumah atau dekat mana-manalah asalkan ada lebihan tanah lebih kurang panjang 12 kaki lagi.
Nampak kemas, siap ada penutup sekali bila kolam tak digunakan. Memang bagus supaya daun dan habuk tak masuk dan kotorkan kolam, dan untuk keselamatan anak-anak juga.

Cara DIY Kolam Renang Mini Di Rumah Guna Tangki Air. Jimat & Mudah!
Perkongsian oleh seorang bapa bernama Arnaldo, dari Camaragibe, Wilayah Pernambuco yang terletak di Brazil mendapat perhatian dunia apabila beliau menunjukkan hasil kerativiti membuat sebuah kolam mini di rumah menggunakan tangki air.

Idea menarik beliau ini bukan saja dapat memanfaatkan ruang yang ada, malah ia juga praktikal dan boleh dilakukan dalam masa yang pantas.
Melalui Facebook, Isteri beliau, Roseangela Melo telah menunjukkan langkah demi langkah bagaimana untuk membuat kolam tersebut.
Jom kita tengok langkah yang dikongsikan tersebut.
1. Tempatkan Tangki Di Lokasi Yang Sesuai
Mula-mula, lakarkan idea dan pilih lokasi yang sesuai untuk ditempatkan tangki air.
Tangki air jenis polycarbonate ni ada banyak jenis dan saiz.
Biasanya yang digunakan di rumah-rumah kediaman adalah bersaiz lebih kurang 300 – 500 gelen.
Kita bolehlah pilih ikut kesesuaian dari segi lebar dan kedalaman.
Saya ada check tadi, banyak juga kedai yang jual tangki air ni. Yang online dekat Shopee dan Lazada pun ada!

Ini contoh tangki air yang ada dijual di pasaran Malaysia. Boleh pilih ikut saiz yang kita nak.

2. Bina Dinding & Lantai
Bina dinding dan lantai di sekeliling kolam dan kemaskan.

3. Kemasan Dinding & Lantai
Nak lebih cantik dan kemas, gunakan kemasan jubin / tiles.

4. Tangga
Oh ya, tangga dibina di satu sudut untuk memudahkan anak-anak naik ke kolam.

Hampir siap

5. Lubang Saluran
Oh ya, ada lubang saluran untuk keluarkan kan air.
Nanti barulah senang nak cuci dan tukar air baru.

Inilah Hasilnya…
Bila dah siap, inilah hasilnya.
Wah, seronok betul dapat mandi dalam kolam macam ni kan?

Tengok dalam gambar tu, 3 orang pun masih muat lagi.

Passo a passo da nossa piscina ❤😍🙏🏽
Posted by Rosângela Melo on Saturday, January 4, 2020

Kalau mommy nak join pun masih boleh rasanya ni kan?

Meus amores, aproveitando bem as férias! ❤
Posted by Rosângela Melo on Saturday, January 4, 2020

Memang mudah kalau kita tengok langkah-langkah yang dikongsikan untuk DIY kolam renang mini ni.
Bagi yang berminat bolehlah cuba buat satu di rumah nanti.
Mesti anak-anak seronok dapat main air dan berendam puas-puas!
Selamat mencuba.
*Kredit dari posting asal: Rosângela Melo & Arnaldo Joao


Atuk Buat Kolam Renang Untuk Cucu Mandi, Hasilnya Macam Kolam Renang Resort!

Semenjak musim PKP sehingga sekarang kita sudah memasuki fasa Perintah Kawalan Pergerakan Pemulihan, makin ramai dalam kalangan rakyat Malaysia yang semakin kreatif. Bukan sahaja dari segi memasak, malah ramai juga yang pakar dalam mengubahsuai dekorasi dalam rumah termasuk membuat kolam renang sendiri.
Ini juga termasuk viral di laman media sosial dimana terdapat perkongsian seorang datuk membuat kolam renang untuk cucu-cucunya. Apa yang menariknya, semua dilakukan secara sendiri dan hasilnya memang macam kolam renang di pusat percutian. Memang sweet betul!

ATUK BUAT KOLAM RENANG UNTUK CUCU
Pkp musim pertama tok abah buat teratak bonda, pkpb tok abah start menyangkul buat kolam renang utk cucu2 pulak,.. Sesuai dengan saranan kerajaan supaya kurangkan aktiviti ditempat awam maka tok abah pon gigih menyangkul… Akhirnya pkpp tok abah dh boleh berehat… Umh kmpg pon boleh berangan mcm dok kondo nk ade kolam renang

MACAM KOLAM DEKAT RESORT!
Bila sudah siap kejadian kolam tersebut, memang sangat cantik hasilnya! Bukan sahaja mempunyai keluasan yang selesa malah keadaan dekorasi keliling kawasan kolam juga turut dihiasi dengan pokok-pokok hijau.

Pelampung untuk cucu-cucu pun ada!

Sumber: Noriha Cikha via Kelab Kaki Deko


DIY Kotak Doorgift Comel Untuk Majlis Hari Jadi Anak

Ibu antara individu yang teruja untuk menyambut hari kelahiran anak-anak. Sebulan awal dah rancang segala persiapan dari A sampailah Z. Memang macam-macam idea kreatif mereka demi menghasilkan sebuah majlis Hari Jadi yang sempurna dan meriah.
Biasanya, tetamu yang hadir ke majlis Hari Jadi akan diberikan doorgift sebagai tanda terima kasih. Doorgift yang diberikan mengandungi bungkusan cookies, jelly, coklat, gula-gula dan sebagainya. Bagi anda yang ingin merancang untuk adakan majlis Hari Jadi untuk anak, apa kata anda hasilkan kotak comel sebagai doorgift dengan cara yang cukup mudah dan menjimatkan.

CARA MUDAH NAK HASILKAN KOTAK DOORGIFT UNTUK MAJLIS HARI JADI ANAK
Bahan-bahan yang diperlukan:
Kertas A4 yang berwarna (ikut pilihan anda)

Gunting

Gam
Kertas Keras atau kertas malilakat
Penutup kotak
1. Ambil kertas A4 yang berwarna, boleh pilih ikut warna kesukaan anda. Lakarkan garisan mengikut ukuran seperti dalam gambar di bawah.
.
2. Lipat kertas ikut garisan.

3. Ambil objek bulat, tekap dan ikut separa bulatan. Boleh guna mangkuk bulat yang kecil. Rujuk pada gambar di bawah.

4. Kemudian, ambil duit syiling 50 sen lama yang besar atau apa saja objek bulat, tekap kan pada bahagian tengah-tengah seperti dalam gambar. Lukis garisan bulatan penuh.

5. Gunting ikut lakaran seperti gambar dibawah.

6. Gamkan kertas keras yang dibentukkan kepada separa bulatan.

7. Dah siap tampalan, anda boleh lipat ikut setiap garisan sehingga terbentuknya sebuah kotak.

Gamkan pada bahagian ini:

Lipatkan pada bahagian bawah (permukaan keras):

8. Siap bahagian penutup kotak! Seterusnya kita buat tapak kotak pula ya.

Tapak kotak
1. Masih menggunakan kertas A4 yang berwarna. Pilihlah warna ikut kesukaan anda. Potong kertas A4 menjadi bentuk octagon. Kemudian, gariskan setiap sudut seperti gambar dibawah:

2. Seterusnya, lipatkan ikut garisan untuk dapatkan bentuk. Kemudian, lekatkan gambar-gambar kartun comel kegemaran anak anda. Kalau nak tampal gambar anak anda sendiri pun boleh.

3. Bentukkan semula menjadi kotak. Masa ini anda boleh masukkan gula-gula atau coklat di dalamnya.

4. Sarungkan tutup penutup bersama tapak kotak yang dah siap tadi.

5. Siap!

Kalau nak lebih faham boleh lihat video dibawah:

A nice DIY box. Add some more fun to your parties and celebrations!? pic.twitter.com/w9XZXsc5Ra
— 5-Minute Crafts (@5m_crafts) January 28, 2019

Mudah saja kan? Selamat mencuba!
Sumber: 5-Minute Crafts


DIY Dapur Mini Kreatif Guna Kotak Terpakai Untuk Anak, Nampak ‘Real’!

Menjelang musim cuti sekolah ini, ibu akan menjadi lebih tertekan kerana anak-anak berada di rumah dan mengganggu rutin harian ibu untuk mengemas dan memasak. Oleh itu, para ibu boleh cuba DIY dapur tersendiri untuk anak supaya mereka juga boleh bermain sambil ibu menyiapkan kerja rumah, anak perempuan mesti suka!
DIY DAPUR UNTUK ANAK

“Aktiviti cuti sekolah projek DIY kotak-kotak terpakai bersama anak-anak. Jimat pun jimat modal RM20++ di ECO. Walaupun ibu tak kreatif sangat, tapi bolehla buat suka anak-anak.”
HANYA GUNAKAN KOTAK TERPAKAI

Susunkan kotak-kotak di satu ruang kosong dan lapang. Balutkan kotak-kotak tersebut dengan wallpaper yang anda suka. Gunting sedikit kotak untuk bolehkan oven dan mesin basuh anak dibuka dan ditutup.

LETAKKAN PINGGAN, MANGKUK & PERALATAN MEMASAK

Untuk nampak lebih menarik, letak dan susun mainan masak-masak lengkap bagi menghias dapur mini. Anak-anak pun lebih seronok bermain kerana rasa lebih ‘real’. Tak susah pun kan?

*Lepasni, anak pun boleh main di ruang dapur mininya tanpa mengganggu para ibu kan?
Sumber: Dila Dell


DIY Lampu Dinding Bajet Guna Barang Harga RM2 Sahaja

Pencahayaan yang baik di dalam kawasan rumah adalah antara elemen yang penting untuk menampakkan suasana ruang dalam rumah menjadi lebih eksklusif dan luas. Salah satu caranya untuk meletakkan lampu dinding di kawasan-kawasan tertentu seperti kawasan hadapan rumah dan di ruang tamu. Oleh itu, kalau nak cuba buat lampu dinding dalam bajet yang rendah pun boleh juga dengan cara dalam perkongsian ini. Guna barang harga dua ringgit saja!
Lampu dinding bajet.
Seperti dijanjikan, hani kongsi langkah-langkah nak buat lampu dinding dari barang-barang Eco ni. Sebenarnya tutorial untuk buat lampu dinding dah banyak kat Facebook haha tapi berbeza-beza lah cara orang buat. Tapi yang hani kongsikan ini cara yang mudah dan praktikal bagi hani. Apa-apa cara pun yang penting di mata kita cantik itu yg utama.

Boleh tengok gambar untuk langkah-langkah nya ya. Semua barang adalah dari Eco kecuali penyangkut (hook) yang hani tampal kat tapak bakul.
Benda yang perlu ada

-L-shape bracket – Eco RM2
-bakul plastik – Eco RM2
-lampu bateri – Eco RM2
-plastik hook (hook ni special sbb dia punya hook boleh laras kedudukan pencangkuk dia) – Mr. DIY RM1.60 (utk 6 pcs, gambar dalam komen)
-cat spray (hitam) – Eco RM2 (optional)
-cable tie (hitam) – hani beli dari Eco juga

Keperluan lain
-soldering gun
JOM TENGOK CARA NAK BUAT PULA
1. Penyangkut ni boleh laras kedudukan dia (rujuk gambar sebelah)

2. Contoh nanti hani lekatkan pada bahagian dalam tapak bakul. Lampu menggunakan kuasa bateri. Ada suis hitam untuk on off lampu dan boleh tukar tiga jenis pencahayaan lampu. Malap, terang dan berkelip-kelip.

3. Lepas hani cat bakul (mengikut warna tema rumah), hani buat lubang di tapak bakul (bhgn luar) menggunakan soldering gun. Soldering gun ni pun hani beli di Eco khas untuk projek kerastangan #diyhani. Mmg hani khaskan utk buat lubang di plastik je kerja dia haha. Sebelum buat lubang utk masukkan cable tie tu kena tandakan dulu kedudukan lubang berdasarkan L shape bracket tadi. (Rujuk gambar sebelah)

4. Masukkan cable tie dalam lubang.

5. Tetapkan kedudukan L-shape bracket. Dan “ikat” bracket tu dengan cable tie.

6. Dah siap. Bagi hani cara ni senang. Tinggal nak screw kan ke dinding je. Screwkan ‘L-shape bracket’ kat dinding. Ada yang pasangkan terbalik (upside down). Terpulang pada citarasa masing2. Hani lebih suka pasang mcm ni supaya nampak corak beralun pada bracket tu.

7. Pandangan dari dalam bakul. Nampak tak cable tie tu? Potong lebihan cable tie utk lebih kemas. Tampal ‘hook’ yg boleh laras beli kat Mr Diy tadi. Jangan risau hook ni kuat. Dah 3 bulan gantung lampu kat situ tak jatuh pun.

8. Kat lampu tu hujung nya ada penyangkut. Boleh sangkut je kat ‘hook’ tu. Kalau nak on -off button atau nak tukar bateri senang. Tanggalkan je lampu tanpa usik bahagian lampu yang lain.

9. Pandangan bila dah sangkut. Kalau ada soalan tanya je ya.

Sumber : Hani Mynis


Buat Lampu Emergency Untuk Standby Masa Blackout. Modal RM2 Tapi Terang-benderang!

“Alamak, tiba-tiba takde elektrik pulak. Handphone dahlah low battery. Mana pulak aku simpan lampu suluh ni…”
Biasanya kalau bekalan elektrik terputus memang tak ada notis. Masa tulah tak jumpa lilin, tak ingat letak lampu suluh kat mana, bateri handphone pulak nyawa-nyawa ikan. Stresnya, takkan nak bergelap je kan?

Apa kata kita standby buat satu lampu kecemasan dekat rumah. Tampal dekat dinding nanti senang sikit nak tekan bila-bila perlu.
Dalam perkongsian oleh Wan Emilia Eliyshah ini, beliau dah cuba test power dan cadangkan lampu dari kedai Eco RM2.10 je. Murah tapi serius terang!

Jom baca selengkapnya.

Guna Lampu LED Dari Kedai RM2 Untuk Standby Masa Kecemasan
Sebenarnya lampu kecemasan ni idea oleh ayah saya. Korang wajib beli lampu LED kat kedai ECO ni untuk kecemasan waktu tak ada elektrik.
Senang sebab tak payah dah pasang lilin, tak payah susah-susah cari lighter atau pasang torchlight handphone  lepas ni. Murah pun murah kan. Harga cuma RM2.10 je tapi tak termasuk baterilah.

Pasang Dekat Dinding
Nak buat lampu emergency ni, korang cuma perlu beli lampu LED kecik ni lepas tu beli bateri 3A yang kecik tu.
Kemudian boleh terus pasang dan tampal je kat dinding.
Kalau nak lebih kukuh, letak lagi double tape kat belakangnya.

Hasilnya Memang Terang!
Mesti ramai nak tengok sejauh mana terang lampu LED ni.
Walaupun murah, tapi berbaloi tau.
Cuba korang tengok video kat bawah.

67475301_465498630675836_578235857991892992_n
Saya cadangkan beli banyak sikit, boleh pasangkan kat rumah orang tua kita.
Nanti senang orang tua kita tekan je lampu tu kalau tak ada eletrik .
Selain tu sebenarnya boleh juga guna untuk meja makeup. Letak kat sekeliling cermin, fuhhh memang terbaikk!
Patutlah stok banyak dah habis!
Selamat Mencuba
Mudah dan praktikal, semoga tips ini dapat membantu mengelakkan kita daripada terpaksa bergelap sekiramya bekalan elektrik terputus tiba-tiba di rumah.
Dibuatnya tengah sorang-sorang, haru jugak kan?
So, lepas ni bolehlah cuba ya. Mana tahu dapat memudahkan… Ini bukan iklan tau!
*Tips buat lampu kecemasan di rumah ini dikongsikan oleh Wan Emilia Eliyshah menerusi Facebook. Ia telah disunting dan diterbitkan semula dengan kebenaran. Untuk maklumat lanjut atau sebarang pertanyaan, boleh rujuk post asal beliau di SINI.


DIY Langsir Kabinet Dapur (Table Top) Dengan 3 Barang Sahaja, Masih Sempat Berdeko Raya!

Penulis percaya ramai sekarang ini sedang sibuk mengemas rumah nak sambut raya. Dalam sibuk mengemas itu, boleh pula terlepas pandang langsir kabinet dapur yang telah buruk dan nak beli baru mungkin tak sempat dah. Disebabkan itu, penulis ingin kongsikan idea DIY langsir kabinet dapur mudah dengan menggunakan 3 bahan sahaja.
Idea asal DIY ini adalah dari Puan Ayza Nur dan telah dikongsikan semula oleh Puan Suzana Asmazul. Jom mengemas raya!

Baca juga: Hiasan Dinding Raya DIY Stail ‘Wall Mirror’, Confirm Mata Tak Lepas Tengok Diri Sendiri!
DIY LANGSIR KABINET DAPUR (TABLE TOP)

Langsir DIY Tutup Ruang Bawah Sinki. Barulah Dapur Nampak Kemas!

Perasan tak? Part dapur paling buruk adalah bahagian bawah sinki yang terbuka dan table top tanpa kabinet. Semua barang tersimpan di bahagian ini akan terdedah dan nampak serabut kalau tak pandai menyusun atur.
Tapi kalau kita susun elok-elok pon, mesti kita nak tertutupkan ruang tu. Kasi privacy sikit!
Haaaa, ciksue kongsi cara buat langsir DIY sendiri. Mak-mak yang ada anak kecil pon boleh buat ni, sesambil main dengan anak. Hasilnya barang-barang di ruang ini terlindung dan dapur nampak teratur dan bersih. Selain itu langsir table top ini juga menceriakan suasana dapur.
Paling best modalnya sangat jimat tak sampai RM20 dan semua barang-barang ini boleh di dapati di kedai Mr DIY.
Caranya ikut langkah di bawah.
DIY LANGSIR TUTUP RUANG BAWAH SINKI (TABLE TOP)
BARANG-BARANG DIPERLUKAN:

2 keping shower curtain sekali dengan ring (2 keping x RM 14. 90)
4 batang curtain bar (4 batang × RM 3. 30)
Penyangkut jenis sticker (2 paket × RM 1. 30)

CARA MEMBUATNYA:

1. Potong shower curtain ikut ketinggian table top.
2. Lekatkan penyangkut jenis sticker. Gamkan jika rasa tidak kukuh.
3. Selaraskan panjang curtain bar.
4. Masukkan curtain bar/rod tadi ke dalam curtain ring.
5. kemudian sangkut langsir siap dipasang pada rod tadi pada penyangkut.
6. Kemaskan dan siap!
Selamat mencuba! Kongsikan andai bermanfaat untuk korang.
Sumber: Ayza Nur
Sumber: Facebook Suzana Asmazul


Mudahnya Buat Langsir Tutup Bawah Sinki. DIY Guna Gam Pun Tetap Nampak Kemas

“Serabut pulak tengok macam-macam benda bawah kabinet dapur tu. Ingat nak buat pintu, tapi kenalah kumpul duit dulu. Takkan nak biar macam tu je.”
Rasa tak seronok pula bila tengok bawah sinki atau table top dapur tu ‘telanjang’ macam tu, kan? Nampak bersepah saja walaupun  dah disusun semua barang elok-elok.

Apa kata cuba DIY sendiri langsir table top di rumah dengan tips yang dikongsikan oleh Syuki Cuki ini. Nampak kemas, praktikal dan yang penting jimat. Senang saja membuatnya tau.
Jom kita tengok cara-caranya di bawah.

Cara DIY Langsir Tabletop
Berikut adalah bahan-bahan yang diperlukan.

Bahan / Peralatan Yang Diperlukan
• Kain langsir
• Velcro tape
• Gam Dunlop
Langkah-langkah
1. Ukur
Mula-mula kena ukur dululah berapa ketinggian dan panjang table top tu. Sebelum pergi kedai nanti, pastikan dah ada ukuran.
Kalau nak buat jenis ropol-ropol, lebihkan sedikit panjang kain. Kalau nak buat yang jenis straight saja, barulah beli kain tu ngam-ngam ikut ukuran.
2. Beli Kain Langsir
Terpulanglah nak jenis kain macam mana untuk dibuat langsir. Ada yang minat kain jersi, kain cotton atau apa-apa jenis kain. Kalau nak nampak beralun, pilihlah kain yang lembut ya.
Kalau boleh jahit sendiri, jahitlah sendiri atau beli jenis siap dan DIY mana yang boleh. Ada juga nampak orang guna shower curtain dan potong ikut ukuran table top. Kalau tak, upahlah siapa-siapa yang boleh jahitkan.
3. Velcro Tape
Barang seterusnya yang kita nak guna ialah velcro tape. Bagi yang tak tahu mana nak dapat velcro tape ni, boleh cari dekat kedai barang jahitan, kedai barang pengantin, Nagoya atau yang sewaktu dengannya. Saya beli di Nagoya, harga untuk 1 meter baru RM2.50. Lebarnya tu ikutlah kesesuaian. Jangan ambil yang terlalu halus sebab takut tak kuat nak tampung berat kain langsirnya nanti.
Velcro tape ni ada 2 sides – sebelahnya kasar dan sebelah lagi lembut. Yang lembut tu jahitkan pada kain. Yang kasar untuk kita tampal dekat table top nanti.

4. Gam Dunlop
Gam ini kita gunakan untuk lekat velcro tape sebelah yang kasar tu pada table top. Insha Allah boleh menampung berat kain.
Gam Dunlop boleh dibeli di kedai hardware. Beli yang paling kecil sebab nak pakai sikit saja.

5. Tunggu Gam Kering
Bila dah lekatkan, tunggu kejap gam bagi betul-betul kering. Tekan-tekan sikit dengan benda berat supaya tape tu betul-betul kukuh.
Lepas tu dah bolehlah ambil kain langsir dan lekatkan pada table top.

Tadaa!

Siap!
Memang praktikal kalau guna velcro tape berbanding jenis ring atau dawai. Selain nampak lebih kemas, nanti nak cuci pun mudah. Boleh tanggalkan dan terus masukkan dalam mesin basuh. Lepas tu boleh pasang balik dengan cepat dan senang.
Selamat mencuba ya.
*Cara DIY langsir table top ini dikongsikan oleh Syuki Cuki menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan atau maklumat lanjut, boleh rujuk post asal di SINI.


DIY Lantai Pasang Vinyl Guna Sticker RM2 Kedai Eco Stail Herringbone, Cantik!

Terdapat pelbagai idea DIY yang kreatif dihasilkan untuk menghias rumah supaya nampak lebih cantik tetapi menggunakan kos yang rendah dan menjimatkan.
Seperti mana yang dilakukan oleh seorang suami ini, hanya menggunakan Vinyl Sticker di kedai ECO untuk pasang di atas lantai rumahnya ala-ala stail herringbone.

Wahhh hebat! Jom lihat kesungguhan dan kegigihan beliau, yang pada mulanya hanya nak pasang carpet sahaja.
Baca juga: 5 Cara Berkesan Hilangkan Tahi Lalat Pada Pakaian & Fabrik!

DIY LANTAI PASANG VINYL STICKER RM2 KEDAI ECO STAIL HERRINGBONE, CANTIK!

Alhamdulillah!
Tajuknya bukan tukang hari ini tapi Tukang Lima hari tuan puan. Lima hari! Hahaha.
Kisahnya niat dihati nak pasang carpet saja tapi tetiba terpikat pulak dgn vinyl sticker kedai RM2. Harga sama lebih kurang dengan shopee. Atas idea wife, makanya terhanguslah duit beli 140pcs vinyl sticker ni hehe.
Konon-konon nak canggih laa pasang ala-ala herringbone stail fuhhhh~ Agak mencabar mental dan fizikal sebab tu ambil masa 5 hari tu (mungkin sifu-sifu 5 jam siap dah hahaha).
Kalau tuan puan tak tahu theorem pythagoras takyah la buat herringbone ni. Hahaha. Okay saya tipu hahaha.
Ilmu belajar dari Youtube tengok kiraan semua dari Youtube hihi.
PENYEDIAAN YANG DILAKUKAN & HASILNYA…

Ikutkan harga dekat shopee boleh dpt RM1.80 tapi boleh beli 2 kotak sahaja. Dan bila tambah postage harga sama je dengan dekat eco. So kita decide beli kat eco je. Huhu modal hangus RM294 – 140pcs

Starting nak start kerja wajib ada L square dengan L 45°, pembaris panjang dan pisau.

Mula-mula kena tanda center supaya kita tak lari dari landasan jalan yang benar. Permulaan ni yang seksa dan yang hujung-hujung, yang tengah-tengah happy happy je pasang.

Saya suka betul dengan tukul hijau tu. Melantun-lantun sedappp je ketuk-ketuk hahahaha.

Alhamdulillah! Sedap mata memandang. Hasil kerja sorang (bab tampal menampal, time membersihkan wife tolong skali hihihi). Lima hari tuan puan hahaha.

Fuhhh…puas hati betul dapat siapkan.

Tu hujung tu, papan MDF potong pendek. Kita tunggu tahun depan dia membesar memanjang dengan jayanya hahaha. Saya lekat vinyl tu pada papan MDF.
Alhamdulillah berjaya walaupun skirting tak siap lagi. Tadi hampir-hampir siap, salah potong pulak kayu jadi pendek. So kita tunggu tahun depan laa tengok kayu tu membesar panjang tak hahahaha.
Untuk tahun ni, project siapkan bengkel dan ofis sendiri. Kita sambung tahun depan fuhhh mcm lama lagi hehehe. Video tak siap lagi untuk ditonton, saya akan share cara saya pasang (ni pun tahun depan hahaha).
Happy New Year semua geng-geng tukang DIY.

*UPDATE – Skirting dah siap tuan puan. Kerja-kerja tahun lepas telah selesai sepenuhnya tahun ni. Okay tunggu tahun depan dan tahun-tahun berikutnya kita tengok kejadiannya sebab ramai yang tak percaya dengan vinyl eco ni hahahaha.
Sumber: Muhamad Nur Faizul V via Tukang Apa Hari Ini


DIY Lilin Guna Cotton Bud, ‘Emergency’ Bila Tak Ada Elektrik!

“Alamak elektrik tak ada!”
Memang risau juga bila tiba-tiba bekalan elektrik terputus bukan? Ketika itu juga lah lilin yang disimpan dalam rumah dah habis digunakan dan anda terpaksa bergelap kerana tiada sebarang alat cahaya ketika emergency. Jangan risau, jika keadaan sebegini berlaku lagi selepas ini, anda boleh guna cara DIY lilin hanya menggunakan cotton bud.

Katanya dengan menggunakan cotton bud ini, lilin dapat bertahan selama berhari-hari!
Baca juga: Tips Hilangkan Kesan Hangus Pada Seterika Guna Panadol, Jadi Baru Terus!

DIY LILIN GUNA COTTON BUD, TAHAN BERHARI-HARI!
Tips jika bila lampu mati atau tiada elektrik. Buat lilin sendiri, tahan lama berhari-hari..

Bahan-Bahan :

* Gelas
* Air
* Minyak Goreng
* Cotton Bud
Cara-cara :

1. Isi dasar gelas dengan batu-batu atau manik.
2. Kemudian letakkan (tegak) 1 cotton bud dibagian tengah.
3. Kemudian isi air, kira-kira setengah gelas.
4. Setelah itu isi minyak goreng bahagian atas sampai sedikit mengenai kapas di cotton bud.
5. Nyalakan guna mancis atau lighter.

Tahan sampai berhari-hari! Semoga bermanfaat..
Sumber: Anisah Connie


DIY Lilin Guna Cotton Bud, Kecemasan Elektrik Rumah Tak Ada Pun Boleh Tahan Berhari-Hari!

Pasti anda pernah alami rumah tiba-tiba elektrik tak ada kan? Masa itu lah lilin tak ada, lampu suluh tak ada memang akan kalut satu rumah dibuatnya. Lebih-lebih lagi jika ada anak kecil yang takut gelap, terus menangis. Jadi memang kena usahakan untuk ada cahaya dalam rumah.
Walaupun boleh sahaja menggunakan ‘flishlight’ telefon tetapi tidak sesuai jika hendak digunakan untuk tempoh masa yang lama. Mana tidaknya, kadang itu mengambil masa yang lama untuk bekalan elektrik sambung semula. Nanti bateri telefon habis masalah pula kan.

Baca juga: 6 Jenis Tanaman Mampu Jadi Penghalau Serangga Perosak, Tak Payah Risau Lagi!

DIY LILIN GUNA COTTON BUD

Tips jika bila lampu mati atau tiada elektrik. Buat lilin sendiri, tahan lama sampai berhari-hari.

Bahan-bahan:

Gelas
Air
Minyak goreng
Cotton bud

1. Isi dasar gelas dengan batu-batu atau manik.
2. Kemudian, letakkan 1 cotton bud secara menegak dibahagian tengah.

3. Kemudian, isi air kira-kira setengah gelas.
4. Setelah itu, isi minyak goreng pada bahagian atas sampai sedikit mengenai kapas di cotton bud.

Tahan sampai berhari-hari.
Semoga bermanfaat!
Sumber: Facebook Anisah Connie


DIY Lip Scrub Guna 3 Bahan Je Supaya Warna Bibir Anda Kembali Pink-Pink Gitu!

Mempunyai bibir yang lembut dan berwarna seakan-akan merah jambu adalah perkara yang diidami oleh semua orang khususnya kaum wanita. Jadi, salah satu caranya adalah dengan memakai lipstick atau lipbalm untuk mendapatkan warna bibir idaman. Katanya boleh diy lip scrub sendiri, betul ke?
Oleh kerana ramai yang berpendapat bahawa kesan memakai lipstick boleh menyebabkan warna asal bibir kita bertukar ke warna gelap, apa kata diy sahaja scrub yang boleh mengembalikan warna merah jambu bibir anda dan tak perlu pakai lipstick lagi!

BAHAN-BAHAN DIY LIP SCRUB YANG DIPERLUKAN
1.Vaseline
2. Baby oil

3. Gula

Masukkan sesudu gula, baby oil dan vaseline ke dalam bekas.

3.Gaul sehingga rata dan sedia untuk digunakan.

4. Dah siap, boleh simpan dalam bekas dan bawa ke mana-mana sahaja!

Sumber: CSR Teman Sajian


DIY Trek Kereta Mainan Mudah Guna Pita Pelekat. Mesti Anak Teruja!

“Apa lagi idea nak ajak budak-budak ni main kat rumah. Kat luar tu panas. Tak larat rasanya…”
Cuaca panas begini memang lebih ‘rela’ buat aktiviti indoor kan?

Tapi kadang-kadang tu, tak ada idea nak alihkan perhatian anak-anak daripada TV dan gajet.
Apa kata kita cuba DIY trek kereta mainan yang sangat mudah ni. Baru anak-anak teruja nak bermain.

Caranya pun senang saja. Semua mesti boleh buat. Jom kita tengok idea yang dikongsikan oleh Ustazah Liana ni. Menarik!

Cara Mudah DIY Trek Kereta Mainan Untuk Anak
Bahan-bahan
Bahan-bahan yang diperlukan untuk membuat trek kereta mainan ini adalah:

Kadbod / kotak
Pita pelekat (duct tape) warna hitam dan kelabu
Pen marker
Pensel warna

Cara-cara
1. Lakarkan Bentuk Jalan Raya
Pertama sekali, lakarkan dulu bentuk jalan raya yang kita nak.
Sama ada menegak, melintang, nak buat roundabout, tempat parking kereta dan sebagainya.
Lakar lebih kurang saja supaya kita dapat bahagikan ruang elok-elok untuk muatkan kereta mainan anak.

2. Tampalkan Pita Pelekat
Kemudian tampalkan pita pelekat mengikut jalan yang dah kita lakar tadi.
Gunakan pita hitam untuk jalan raya. Kemudian pita kelabu atau putih untuk garisan memotong di tengah-tengah tu.

3. Lukis
Akhir sekali, lengkapkan tepi-tepi jalan tu dengan bangunan atau apa-apa destinasi yang anak kita suka.
Contohnya nak buat zoo, balai bomba, balai polis, taman permainan atau apa saja.
Lukis tu tak perlu pun cantik sangat. Asalkan ada rupa dan anak faham dah okay.
Haa… Dah ada rupa kan?

Kalau tak reti sangat melukis, jangan susah hati. Kita boleh juga tampalkan gambar yang digunting dari majalah atau print dari template di internet.
Siap!
Dah siap bolehlah main dengan kereta mainan.

Walaupun simple, tapi budak-budak suka. Sesekali buat kelainan, tentu leka mereka bermain dengan koleksi kereta yang banyak dekat rumah tu.
Mudah kan? Banyak lagi idea DIY trek kereta mainan yang boleh dicuba di rumah sebenarnya. Contohnya macam di bawah ini.

Yang penting nak kena rajin sikit. Lagi seronok kalau kita pun join anak bermain sama-sama di rumah.
Selamat mencuba!

*Cara DIY trek kereta mainan ini dikongsikan oleh Ustazah Liana. Ia telah disunting dan diterbitkan semula dengan kebenaran. Untuk lebih banyak perkongsian idea mengajar kanak-kanak dengan kreatif, boleh follow FB page beliau di Blog Ustazah Liana.


DIY Mainan Jeli Sensori Untuk Anak, Boleh Kenal Tekstur Baru!

Kalau sebelum ini ibu bapa menggunakan ‘lumpur tanah’ buatan sebagai messy play anak-anak. Apa kata kali ini cuba pula mainan sensori menggunakan jeli. Haa yang seronoknya boleh masuk mulut dan tak membahayakan kesihatan si manja.
Mainan jeli sensori ini bagus untuk deria rasa dan mengelakkan anak kecil geli dengan benda-benda lembik dan sebagainya. Nak tahu cara buat? Jom tengok perkongsian di bawah.

Baca juga: [VIDEO] Ibu Kongsi Idea Messy Play Menarik Untuk Anak, Ingatkan Lumpur Tanah Betul!
IDEA DIY MAINAN JELI SENSORI UNTUK ANAK
Menjengah ke laman TikTok milik ibu bernama Mama Shee, dia memperkenalkan mainan jeli sensori yang dibuat daripada agar-agar sahaja. Haa senang kan?

“Messy play lagi-lagi dan lagi. Seronoknya! Hana seronok, mama pun seronok,” jelasnya.

Tambahnya lagi, mainan jeli ini dapat membantu untuk Hana mengenali tekstur baharu dan membantu Hana untuk lebih peka dengan setiap objek yang dipelajari.
Senang sahaja nak buat mainan jeli sensori ni, ini cara-caranya:
Bahan-bahan:

Air
Serbuk agar-agar
Toys
Dulang atau bekas

Cara penyediaan:
– Masukkan air dan serbuk agar-agar. Masak atas api sekejap. Gaul-gaul dan siap.
– Biarkan sejuk dan tuang atas dulang. Letak la apa-apa toys then boleh masuk chiller. Dah siap.

https://media.siraplimau.com/2021/10/v10025g50000c5j92ubc77u8odb8al90.mp4
Senangkan? Guna bahan yang ada di dapur sahaja pun dah boleh hasilkan mainan sensori yang terbaik untuk si kecil. Tak ada istilah membazir bila kita tengok anak-anak explore benda baharu. Betul tak?
“TERIMA KASIH SENTIASA ADA AKTIVITI BARU…”
Video yang menerima 120,300 tontonan itu sudah pasti dipuji oleh warganet kerana idea yang kreatif dan mereka bersyukur dengan idea-idea yang dikongsi untuk ibu bapa di luar sana. Ada juga yang tidak melepaskan peluang membuat untuk anak-anak mereka. Bagus betul!

Sumber: TikTok Mama Shee_


DIY Meja Gaming Dari A-Z, Hanya Guna Plywood & Kayu Terpakai

Hobi gaming atau bermain video game merupakan trend semasa bagi belia zaman sekarang. Meja gaming mestilah mempunyai spesifikasi tertentu, seperti keluasan minimun, fungsi dan praktikal. Kebiasaannya harga meja gaming lebih mahal kerana memiliki fungsi moden seperti boleh menampung 2-3 unit monitor dan peralatan lain serta ketinggian yang boleh dilaraskan.
Bagi Dzul Yusoff, beliau mempunyai minat mendalam dalam seni tukang sejak usia muda lagi. Ingin berkongsi minatnya, Dzul membuka akaun Youtube dan menghasilkan video-video diy perabut untuk tontonan warganet. Jom tengok cara Dzul membuat meja gaming!

DIY MEJA GAMING DARI KAYU TERPAKAI
Bahan yang diperlukan :

Plywood
Hardwood
Cat minyak
Contact Adhesive

Alatan yang diperlukan :

Untuk potong kayu – circular saw, mitre saw & table saw
Untuk sanding – orbital sander & grinder
Untuk buat edges – wood router
Untuk skru & drill – impact driver & normal drill

CARA MEMBUAT MEJA GAMING

 Potong plywood mengikut ukuran dan saiz dikehendaki. Ukuran meja saya, panjang 60 inci x lebar 32 inci.

Ratakan permukaan plywood dengan orbital sander. Ini step penting untuk smoothkan permukaan table top.
Teruskan dengan melapisi permukaan table top dengan white laminate berwarna putih.
Lekatkan lapisan laminate dengan contact adhesive. Pastikan gam disapu rata atas permukaan table top.
Untuk bahagian kaki meja, ukur dan potong kayu mengikut saiz dikehendaki.  Ukuran kaki meja 29.5 inci untuk sesuaikan dengan ketinggian saya.
Kaki kayu yang digunakan agak keras, saya gunakan circular saw untuk memotong.
Ratakan permukaan kaki kayu dengan orbital sander.
Untuk slot/ edges pada kaki kayu, gunakan wood router untuk membentuk

Gunakan kombinasi mitre saw dan table saw untuk membuat slot bersaiz besar pada kaki kayu.

Untuk gabungkan kaki kayu, gunakan dowel atau skru.
Ratakan permukaan kayu lagi sekali dan sapu cat minyak.

Gabungkan bahagian table top dan kaki kayu. Siap!

Beginilah hasil meja gaming hasil diy sendiri oleh Dzul Yusoff. Bermodalkan RM120 dengan barangan terpakai, boleh buat sendiri meja untuk diri sendiri. Kos termasuklah plywood (RM60), lapisan laminate (RM35), hardwood kayu terpakai (free of charge), skru, caj elektrik dan lain-lain (RM25).
Tengok sendiri cara membuat meja ini melalui video di bawah.


Mudahnya Buat Meja Lipat ‘Portable’. Modal RM14, Guna Barang Kedai Eco Je

Memang berguna betul kalau ada meja lipat kan? Mudah nak guna untuk letak laptop atau untuk study di mana-mana saja.
Dalam perkongsian kali ini, kami berbesar hati nak kongsikan cara buat meja lipat yang sangat mudah dan jimat.

Semuanya cuma guna bahan dari kedai Eco RM2 tu. Tapi hasilnya memang puas hati dan cukup praktikal.
Bukan sekadar cantik dan comel, tapi meja lipat begini juga mudah nak dibawa ke mana-mana nanti.

Jom tengok cara DIY meja lipat oleh Eda Shamira ini.

DIY Meja Lipat Portable Yang Mudah & Jimat
Saja nak share, saya buat meja study portable boleh lipat menggunakan 100% barang kedai Eco yang saya beli di Jejawi Perlis.
Jumlah keseluruhan barang yang dibeli untuk buat meja lipat ni cuma RM14 je.
Di sini saya tunjukkan barang yang saya beli dan cara saya pasang serba sedikit.
Bahan-bahan
Dengan modal RM14, saya beli 7 barang dari Kedai Eco di mana setiapnya berharga RM2.

Frame kayu – 2 pcs
Engsel – 1 pc (dalam pek ada 4)
Sesiku L boleh lipat – 4 pcs

Cara-cara
Cara nak buatnya mudah saja.
Mula-mula cantumkan kedua-kedua frame kayu tadi dengan engsel menggunakan skru. Skru tu saya guna screwdriver je sebab kayu tu taklah keras sangat.
Kemudian pasangkan kaki berspring di setiap penjuru, macam dalam gambar di bawah ni.

Maka terhasillah sebuah meja lipat!
Macam ni rupanya bila dah siap pasang dan sedia untuk digunakan.

Bila tak pakai, boleh lipatkan kakinya dan simpan.

Bukan kaki je boleh lipat. Meja pun boleh dilipat sekali tau.
Beginilah rupa dia kalau dilipat meja tu nanti.

Comel kan?
Boleh simpan dalam kereta atau bubuh dalam beg. Mudah nak bawa pergi mana-mana nanti.
NOTA: Ada yang bagi idea kalau nak lipat rapat, selang-selikan kedudukan kaki meja supaya tak bertemu. Jadi bila lipat ia akan jadi rapat.
Lebih kurang macam dalam gambar di bawah ni.

Apapun terpulang pada kreativiti masing-masing.
Boleh cuba mana-mana cara ikut suka.
Berbaloi & Praktikal
Senang je buat meja lipat DIY ni rupanya. Cantik dan elok kejadiannya. Sesuai juga untuk budak-budak nak guna untuk belajar atau untuk makan kan? Ala-ala meja Jepun gitu.
Dah ada satu, lepas ni senanglah nak bawa ke mana-mana. Kalau tak pakai, boleh lipat dan simpan. Jimat ruang!
Semoga perkongsian ini bermanfaat. Selamat mencuba.

*Cara DIY meja lipat portable ini dikongsikan oleh Eda Shamira melalui Facebook. Sebarang pertanyaan boleh rujuk post asal beliau di SINI.


DIY Meja Lipat Jimat Ruang Guna Japanese Table, Total ‘Hangus’ RM 17 Je!

Menyusun atur dekorasi dalam rumah supaya kelihatan kemas dan praktikal adalah kunci utama supaya ruang rumah kelihatan lebih luas. Salah satu cara yang anda boleh gunakan untuk memastikan ruang rumah kelihatan luas dan tidak serabut adalah dengan memperkenalkan penggunaan foldable table. Teknik ini telah digunakan oleh orang Jepun sampailah meja foldable ini dipanggil ‘Japanese Table’. Apa yang menariknya meja ini sangat sesuai digunakan oleh anak-anak bila tiba waktu nak buat kerja sekolah.
DIY FOLDABLE TABLE ATAU MEJA LIPAT JIMAT RUANG
Bahan diperlukan utk 1 meja:

1.Meja jepun/meja study budak (memang dah ada)
-Kalau tak ada boleh beli dekat Mr Diy dalam rm13++

-Usha jugak papan plywood tapi macam costly + leceh jugak nak kena cat dll..jimat lagi beli meja tu..

2.Adjustable bracket mr diy (rm13.90)- dalam gambar kat bawah
3.Wallpaper mr diy (rm3.40) -sebab malas dah nak gi cari kedai eco
So total rm17.30 sahaja
1. Ni meja asal anak..sebab dah besar panjang makanya kaki dah sangkut nak masak bawah meja.

2. So first step bukak la dulu sgale jenis skru n bracket tu..kite nk ambik papan die je.

3. Ni rupa asal permukaan meja ni..jadi macam tak kena la pulak dengan tema nak deco-deco ye. Lagipun abg ngoh 6 tahun dah abg long pulak darjah 1 dah, insyaallah mahir dah basic alphabet ni.

4. So kite cover la dengan wallpaper..part ni gaduh jgk la, mama nak warne putih tapi papa kita cepat kotor, budak-budakkan..ok fine, papa menang part ni.

5. Nilah rupanya adjustable bracket tu..memang die jual sepasang..so 1 set untuk 1 meja la..dia ada banyak saiz..macam dalam gambr ni saiz 12 inci..ade tulis dekat bahagian atas.

6. Next day pasang the kakinya..

7. Dah siap dua-dua belah..

8. So marking la ikut ketinggian dan keselesaan anak-anak…drill lubang dan pasang benda alah ni…jenuh jugak la papa mu moga pulas skru manual…tq papa,jasamu dikenang.

9. Taraa dah siap ye tuan puan..take note skit ye, bila nak lipat meja tu kena angkat dulu sikit ke atas baru boleh klik butang dia tu then barulah boleh lipat..kalu tak dan terus lipat ke bawah memang keras dan tak bergerak..Untuk safety mungkin..jangan nak menggelabah sangat, macam aku semalam la. Kekononnya 2 in 1 la ni..meja study + tempat santai-santai baca buku..tapi nampak gayanya macam jadi tempat main lompat-lompat.

10. Ginilah rupanya bila dah dilipat..so kalau ada tetamu luas la skit nak solat ke ape ke..sekian saja tutorial..semoga bermanfaat.

*Selamat mencuba!
Sumber : Farah Fauzana Ismail


DIY Mesin Basuh Mini Untuk Si Kecil, Rupanya Boleh Basuh Baju Betul-Betul!

Setiap hujung minggu para ibu dan bapa pasti sentiasa mencari aktiviti baru yang menyeronokkan untuk diisi bersama anak-anak di rumah. Lebih-lebih lagi anak yang sedang bercuti dan memerlukan aktiviti untuk diluangkan bagi mengelakkan mereka rasa bosan. Oleh itu, wanita ini telah kongsi aktiviti DIY mesin basuh mini yang anda boleh buat serta main bersama anak ketika di rumah.
Mesin Basuh Mainan DIY

Hari ni, bangun-bangun tidur je Fydh terus tanye mesin basuh dia mana.. Ekeke.. Puas hati tengok anak suka main mesin basuh mainan DIY yang saya buatkan untuk dia. Sebelum ni saya pernah buatkan mesin basuh mainan dari kotak.. Tapi dak Fydh ni gi main-main jirus air lak. Faham-faham lah bila kotak dah kena air kan. Bila cakap mesin basuh tak boleh kena air sebab buat dari kotak, Fydh cakap. “Kan mesin basuh ada air”. Betul juga apa yang dia cakap tu. Hahah.
SEAKAN-AKAN OBJEK SEBENAR

Fydh ni bila dia main pretend play, dia selalu nak barang seakan-akan objek sebenar. Dulu saya dah buatkan dapur mainan yang ada efek ‘api-api’. Kali ni saya terpaksa carik ilham & idea nak buat mesin basuh yang boleh kena air (sebab malas nak buat banyak-banyak kali).

GUNA STORAGE BOX, BEKAS PLASTIK, KADBOARD PLASTIK

Last-last dapat idea buat mesin basuh mainan ni guna storage box & bekas plastik, kadboard plastik (impra board/corru board).. Dijamin mesin basuh mainan kali ni boleh kena air. Dak Fydh ni suka sangat mesin basuh sebab suka tengok kain/air berpusing kat dalam drum tu.. Alang-alang nak buatkan mesin basuh mainan, saya tambahkan features boleh pusing-pusing juga.

Boleh lah anak buat latihan tangan sekali. Hehehe, Mesin basuh ni, anak nak jirus-jirus air & main kat bilik air pun dah takde masalah. Lepas main basuh-basuh baju, latih dak Fydh jemur & guna penyepit baju pula.

Banyak aktiviti yang boleh dikaitkan dengan main mesin basuh ni sebenarnya.
*Mudah je kan? Boleh buat di rumah bersama anak & tingkatkan daya kreativiti masing-masing.
Sumber: Yatie Eimra


DIY Mini Home Office Guna Almari Baju Je. Kemas, Tak Sakit Mata

Sebagai individu yang bekerja sepenuh masa di pejabat pasti akan disediakan satu ruangan khas untuk diri sendiri dengan segala keperluan penting disediakan. Hal ini akan lebih memudahkan dalam menyelesaikan tugas. Tetapi bagaimana pula jika anda harus menyiapkan tugasan di rumah tetapi memerlukan keperluan seperti di pejabat?
Apa kata anda cuba idea yang dikongsi oleh wanita ini di laman Facebooknya tentang mini home office. Segala kelengkapan cukup dan tak pening kepala nak cari barang. Patut cuba!

Baca juga: Cara Kemas & Simpan Wayar Kabel, 15 Minit Je Dah ‘Settle’!
DIY MINI HOME OFFICE GUNA ALMARI BAJU. KEMAS, TAK SAKIT MATA
Seminggu juga perah otak cari idea mana lah nak campak barang-barang dalam home office hani haha dengan fail-fail rumah dengan printer dengan segala stationery dan barang-barang  Lepas tu dapat idea nak buat home office dalam wardrobe.

– Almari pakaian hani jadikan sebagai home office. Dia buat teknik penyamaran kat situ haha so tak nampak serabut sangat master bedroom bila almari dah tutup. 3 box kat atas tu dari Ikea. Hani simpan barang-barang sentimental. Satu box sorang. Alif hani dan Aqil.

– Bila dah buka pintu almari. Tudiaaa hahahah penuh barang. Strictly untuk penstoran dan printing je.

– Space pun tak ambil banyak dalam master bedroom. Memandangkan bajet memang banyak untuk home office ni (bajet dah banyak habis utk beli katil baru haha) terpaksa lah cari alternatif paling murah iaitu almari pakaian shopee berharga RM155. Ini je modal yang hani keluar untuk home office baru hani ni.

– Gunakan ruang dinding almari sebaiknya.

– Hani tambah lennart drawer dalam ni. Para ikea pun letak je atas laci. Para ikea ni kena potong sikit bagi muat. Hani hantar kilang perabot minta dia tolong potongkan.

– Pintu almari pun hani guna sebaiknya. Letak jadual pembersihan hani.
– Harap misteri terjawab. Haha bila nak guna hani pasang je plug kat extension ni. Lagipun printer bukan guna hari hari hehe hani parking laptop kat atas ni. Sambung usb printer. Terus print.
– Inilah almari yg hani guna. Untuk yg ada bajet sikit mcm hani boleh gunakan yang ni. Kalau ada bajet lebih boleh beli almari pakaian yang lebih tahan atau berkualiti dari Ikea. Sebab hani fikir ini temporary solution sebelum pindah rumah sendiri nanti so rm155 berbaloi lah.

Jemput menelaah. Mana tahu ada idea nak buat benda yang sama juga. Semoga bermanfaat ya.
Sumber: Facebook Hani Mynis


DIY Multipurpose Dust Spray Di Rumah Untuk Hilangkan Kotoran Sekelip Mata!

“Penatnya nak tonyoh celah-celah tingkap ni setiap minggu..”
Setiap wanita memang dah jadi rutin mingguan untuk sental segala habuk dan kotoran yang lekat pada perabot, dinding dan banyak lagi. Jadi, ini cara mudah untuk buat multipurpose dust spray di rumah untuk hilangkan segala kekotoran.

Saya ni memang suka tip & trik yang memudahkan urusan harian. Bila jumpa macam-macam tip, mesti saya simpan & cuba bila berkesempatan. Banyak resipi buat dust spray ni sebenarnya, cara paling senang guna air & softener. Tapi lepas cuba beberapa resipi, setakat ni inilah resipi dust spray yang paling saya berpuas hati sebab ia serbaguna.

MULTIPURPOSE DUST SPRAY

Pernah baca komen netizen, cakap orang yang gunakan spray untuk elak habuk melekat ni orang yang malas. Pada saya, adanya tip macam ni bukannya bermakna boleh culas & bermalasan tapi sekadar memudahkan serta mempercepatkan kerja-kerja rumah & urusan harian. Nak-nak ramai isteri yang bekerja & faktor kekangan masa. Tu belum lagi yang ada anak kecik/anak yang tengah melasak ataupun wanita mengandung. So tip-tip macam ni lah dapat membantu jimatkan masa/tenaga.

BAHAN-BAHAN

¼ cawan cuka
1¼ cawan air
3 sudu kecil minyak zaitun
1 sudu makan pencuci pinggan (optional)
Sedikit essential oil (optional)
Campur semua bahan dalam botol spray. Goncang sebelum guna.
Nota:

1.Guna botol spray transparent supaya mudah nampak atau buat reminder pada botol supaya tak lupa.
2.Saya buat 2 botol spray sebab guna 2 wangian berbeza.
3.Saya gunakan 1 bahagian cuka & 5 bahagian air supaya larutan cuka tak terlalu pekat/terlalu cair.
4.Cuka memudahkan menanggalkan kotoran, juga sebagai agen pembasmi kuman.
5.Minyak zaitun berfungsi untuk mengilatkan & melindungi permukaan kayu.
6.Pencuci pinggan mampu menanggalkan kotoran secara lembut.
7.Essential oil berfungsi memberi kesegaran & mengurangkan bau cuka.
Pastikan

1.Sebaik-baiknya gunakan minyak zaitun. Saya tak jamin penggunaan minyak masak biasa (sawit) boleh berikan hasil yang sama untuk perabot kayu (bila bertindakbalas dengan cuka).
2.Jangan gunakan pencuci pinggan yang bundle sebab bahan kimianya agak tinggi & boleh rosakkan sesetengah permukaan perabot.
3.Jika risau perabot yang agak sensitif, cuba spray sikit dahulu dibahagian yang tersorok/paling bawah untuk uji keserasian.
4.Paling penting , goncang setiap kali sebelum guna supaya larutan minyak & air bercampur.
Kegunaan:
1.Kurangkan habuk melekat pada perabot & kipas.

Mengurangkan habuk tak bermakna habuk langsung tak lekat ye.. Cuma lebih mudah nak bersihkan habuk & menjimatkan masa.
2.Mengilatkan perabot kayu

Bukan setakat kabinet, pemegang dulang dari kayu pun saya gunakan spray ni sebab kilatannya memang cantik.
3.Menaikkan warna & melindungi sofa dari kulit sintetik

Boleh bersihkan kotoran & menaikkan warna sofa yang dah kusam.
4,Mengurangkan habuk terkumpul pada gril pintu & lapisan minyaknya mengelakkan dari berkarat

Rumah dekat dengan jalan besar ni, manjang je habuk & debu bertepek dekat gril.. Walaupun saya spray sesekali jer, memang nampak perbezaan dgn sebelum ni..
5.Membersihkan & melicinkan trek pintu/tingkap jenis sliding serta melancarkan trek yang tersangkut

Kekadang hujan lebat sangat, kena jugak sikit-sikit tempias air dekat pintu/tingkap sliding. Lama-lama mesti trek tersangkut-sangkut. Saya spraykan je untuk lancarkan balik.
6. Sebagai lapisan perlindungan dari kotoran untuk jubin dinding & sinki.

Saya selalunya basuh toilet hujung minggu. Hari biasa ni sental memane yg sempat je. Tak boleh lama-lama dalam bilik air sebab anak tengah melasak.. Guna spray ni memang mudah nak bersihkan jubin & di celah-celah. Toilet yang jarang guna (untuk tetamu) pun saya spraykan pada jubin & sinki.
Pastikan bersihkan dahulu jubin & sinki seperti biasa, kemudian barulah gunakan spray ni. Spray secara menyeluruh terutama dicelah-celah jubin. Sebaik-baiknya gunakan span atau kain microfiber untuk ratakan air (supaya semua permukaan kena). Penggunaan spray membantu kurangkan kotoran yang melekat. Next time kerja-kerja bersihkan jubin dinding & sinki akan lebih mudah & cepat. Toilet pun jadi wangi je lepas spray (kalau letak essential oil la..) Spray sekurang-kurangnya seminggu sekali/lepas basuh/bila perlu.
Semoga bermanfaat. (Harap tip ni dapat bantu mudahkan kerja-kerja rumah & urusan harian anda juga)
Sumber: Yatie Eimra


DIY Papan Pelangi Tambah Tolak, Boleh Latih Anak Mengira Dengan Pantas!

Seperti yang kita tahu aktiviti anak-anak sebelum ini agak terhad akibat penularan Covid-19 yang semakin menjadi-menjadi. Kalau tidak sebelum ini mereka dapat bermain dengan bebas di luar tanpa ketakutan namun sekarang berubah demi menjaga keselamatan dan kesihatan masing-masing.
Jadi, bagi mengelakkan anak-anak bosan di rumah, apa kata para ibu bapa cuba satu aktiviti DIY ini di rumah. Selain dapat membantu anak dalam pembelajaran, hubungan sesama keluarga juga semakin erat.

Baca juga: 4 Barang Aktiviti ‘Homeschool’ Anak-Anak Boleh Beli Dekat Kedai RM2 Je!
DIY PAPAN PELANGI TAMBAH TOLAK, BOLEH LATIH ANAK MENGIRA DENGAN PANTAS

Jadi ibu ni selalu nak cepat kan? Kalau boleh buat sekaligus, redah je asal cepat. Macam penyediaan bahan bantu belajar anak juga. Anis mempunyai anak yang mempunyai umur dan tahap berbeza. Kadang tu untuk nak jimatkan masa dan tenaga hasilkan satu bahan bantu mengajar mereka ni yang mempunyai alternatif pilihan objektif.

Contohnya, aktiviti Papan Pelangi ni. Boleh digunakan untuk Afraz belajar tambah dan Ahza juga dalam belajar operasi tolak. Senang sekaligus kan?

https://media.siraplimau.com/2021/09/v0f025gc0000c58m8src77u568obr32g.mp4
Jom buat Papan Pelangi ni. Seronok sangat bila anak dapat belajar banyak perkara dalam satu masa. Santai-santai sambil main saja.
KELEBIHAN PAPAN PELANGI:

Belajar Tambah 1 nombor
Belajar Tolak 1 nombor
Belajar Tambah 10 nombor
Belajar Tolak 10 Nombor
Belajar Turutan Nombor Sebelum dan Selepas
Belajar Membilang Nombor
Belajar Ketepatan dan Fokus

https://media.siraplimau.com/2021/09/v0f025gc0000c57sv9rc77ud9egh6310.mp4
Nampak menarik kan? Mudah sahaja nak buat. Anak-anak pun nanti boleh mengira dengan lebih pantas.
Sumber: TikTok Hanis Athirah


DIY Tempat Tanam Pokok Bunga Viral Setinggi 4 Kaki Guna PVC Saja

Buat anda yang memang gemarkan aktiviti bercucuk tanam dan menghias tanaman di hadapan kawasan rumah, pasu atau tempat pokok merupakan antara elemen yang paling penting. Ini untuk memastikan pembesaran tumbuhan dapat berjalan dengan subur dan dekorasi taman pun akan kelihatan kemas. Oleh itu, apa kata anda guna tips DIY hanya guna PVC berharga RM4 sahaja.
BAHAN-BAHAN YANG DIPERLUKAN

PVC kelabu – RM 3.60 per kaki.
PVC putih – RM 4.00 per kaki.
Sy buat 4 kaki tinggi.

JOM KITA CUBA MENGIKUT CARA-CARANYA
1. Buat garisan lurus pakai pensel. Pakai tape pengukur tu sebagai pembaris pun boleh.

2.Bahagikan …. ukur lilit anggaran 35cm / 3 bahagian = anggaran 12cm untuk 1 bahagian. Dah ukur tu, lukis garisan panjang sampai ke bawah. Tak perlu tepat-tepat sangat.

3.Buat garisan melintang (untuk buat lubang). Anggaran 6cm @ 8cm bergantung kepada jenis bunga / sayur nk tanam.

4.Gergaji ikut garisan melintang yang di lukis tadi. Jarak antara kelopak saya buat antara 10cm ke 15 cm (bergantung juga kepada jenis bunga / sayur yang nak di tanam).

5.Setelah siap di gergaji….. ni rupanya dari dalam (abaikan meow saya tu). Nampak kan anggaran jarak dan selang seli antara kelopak.

6.Lagi satu contoh yang dah digergaji.

7.Guna api sederhana untuk panas & lembutkan PVC. Lebihkan api kat bahagian atas kelopak ya. Sebab bahagian atas ni yang banyak nak di bentuk.

8.Sementara PVC masih panas – tekan “kelopak atas” dengan towel lembab. Bentukkan. Kalau PVC tu terhangit takpa…. perkara biasa.

9.Satu lagi cara – bentukkan pakai botol. Tekan je ke dalam. Kalau tak jadi, panaskan semula PVC tu. Ini kene practise sendiri / try byk kali.

10.Ini ukuran kelopak 8cm.

Bahagian dalam pvc (bawah sekali), saya masukkan batu-batu untuk pengaliran air. Pastu baru saya masukkan tanah. Semasa masukkan tanah pastikan TEKAN setiap satu lubang supaya tak kosong. Sesetengah orang akan simen PVC ke dlm pasu… tapi saya tak reti pakai simen. Saya tekan-tekan pakai tanah & batu je supaya tegak.

Ini ukuran 6cm, lubangkan pakai botol kicap size kecik. Sesuai untuk tanam RJ atau pokok yang kecil-kecil.

Dah boleh tanam pokok-pokok kegemaran.

Hujung minggu nanti boleh cuba!
Sumber : Intan Adnan


Tak Payah Beli Mahal-Mahal, Ini Cara DIY Pasu Pemanggang Ayam

Kalau pergi pasar malam atau bazar Ramadan, pasti anda pernah lihat kreativi peniaga diy pasu pemanggang untuk memanggang ayam, itik dan juga daging.
Tetapi pernah tak anda terfikir macam mana nak buat pasu pemanggang ini dan digunakan di rumah untuk BBQ bersama keluarga? Mudah sahaja sebenarnya, jom kami kongsikan cara diy pasu pemanggang ayam. Memang jimat!

Baca juga: Elak Tanaman Diserang Lalat Putih, Ini Cara Buat Racun Organik Paling Mudah
CARA DIY PASU PEMANGGANG AYAM, MUDAH JE SEBENARNYA

Bahan-bahan:

1 pasu besar
1 pasu kecil
5 handle pintu
1 batang paku
1 tray besi
1 jaring panggang (Besar)
1 jaring panggang (Kecik)
10 skru panjang (2 or 3 inci)
10 nut
20 skru washer
Drill & mata drill
Marker pen

Cara-cara:
1. Cari pasu yang kedua-dua saiz sama besar. Check di setiap permukaan pasu sebelum tebuk. Takut ada retak dan pecah. Bila dah yakin, tandakan lubang yang akan ditebuk menggunakan marker.
Tips tebuk di permukaan licin adalah ambil paku kecil dan ketuk sikit pada bahagian tanda. Dah ada tanda, baru tebuk pakai drill. Gunakan mata drill yang lebih kecil dahulu. Kemudian, besarkan guna mata drill yang lebih besar.

2. Tebuk 2 lubang untuk 1 handle di sekeliling pasu. Di keliling pasu itu mesti kena ada 4 handle pintu. Jadi anda perlu tebuk dalam keadaan selari supaya mudah untuk mengangkat pasu sama ada tengah memasak atau ketika mengemas nanti.

3. Bila dah tebuk, pasang skru pada handle bersama-sama washer dan nut. Ikat ketat-ketat dan pastikan skru tersebut panjang supaya boleh menampung berat jaring panggang (besar) daripada jatuh ke bara api di bawah. Pastikan juga kedudukan skru handle sama tinggi.

4. Ambil pasu kecil dan tebuk di tengah-tengah bahagian bawah untuk proses pemasangan handle diatas. Kemudian, pasang
skru, washer dan nut seperti step yang sebelum ini.
5. Ambil jaring panggang kecil dan letak di dalam pasu besar. Tebuk 4 lubang udara di bawah kedudukan jaring panggang kecil supaya oksigen masuk ketika memanggang.

6. Ambil tray besi dan lubangkan ikut kesukaan untuk letak diatas jaring panggang yang kecil.
7. Siap. Panggang ayam dalam 45 minit hingga 1 jam. Jangan risau, walaupun sejam panggang, ayam masih lagi berjus.

Tips tambahan:
– Pilih pasu tebal supaya tahan bahang panas dan tak mudah retak.
– Bakar 40% arang, 60% ranting kayu (Rasa panggang lebih terangkat).
– Padam api yang menyala sebelum proses pemanggangan. Panggang guna bara arang sahaja
– Jaring panggang ada jual di hardware.
– Lagi besar pasu, lagi banyak boleh bakar. Tapi jangan besar sangat nanti susah nak angkat.
– Waktu bakar, nak angkat pasu kecil kena alas pakai kain sebab panas.
– Lubang sedia ada di pasu tak perlu tampal. Biar oksigen lebih, baru arang senang hidup menyala.
– Boleh letak tape tahan panas di sekeliling bibir pasu supaya bahang bara arang tidak keluar di antara pasu besar dan pasu kecil.
– Kalau nak cepat masak, tutup lubang pasu kecil dengan kayu.

Selamat mencuba!
Sumber: Feast’za Ismail


DIY Pasu Telangkup Yang Mudah,Tak Perlu Risau Lagi Nak Buat Majlis ‘BBQ’!

Nak buat majlis BBQ tapi tak ada tempat pembakar? Nak beli mahal pula harganya. Jadi, alternatif yang lain adalah membuat DIY tempat pembakar yang dipanggil Pasu Telangkup. Dengan menggunakan dua jenis pasu, anda sudah boleh dapat tempat pembakar yang lebih murah harganya. Bukan itu sahaja, dengan melakukan aktiviti DIY sebegini di rumah, hubungan kekeluargaan juga makin erat betul tak? Jom kita ikut langkah-langkah yang perlu anda lakukan untuk membuat Pasu Telengkup ini. Mudah saja!
Pasu Telangkup DIY
Bahan-bahan
1 Pasu Besar
1 Pasu Kecil
5 Handle pintu
1 pcs Paku
1 Tray Besi (Pinggan Besi)
1 Jaring Panggang (Besar)
1 Jaring Panggang (Kecik)
10 Screw Panjang (2 or 3 inci)
10 Nut
20 Skru Washer
Drill & Mata Drill
Marker pen

CARA- CARA
1) Cari pasu yang saiz kedua-duanya sama besar. Check di setiap permukaan pasu sebelum tebuk. Takut retak & pecah. Bila dah yakin, tandakan lubang yang akan di tebuk menggunakan marker. Tips tebuk di permukaan licin ialah ambil paku kecil & ketuk sikit pada tanda yang hendak di lubang tu. Dah ada tanda, baru tebuk pakai drill. Gunakan mata drill yang lebih kecil dahulu..lepas tu baru besarkan dengan mata drill yang besar.
www.facebook.com/groups

2) Tebuk 2 lubang bagi 1 handle di sekeliling pasu. Dikeliling pasu tu mesti ada 4 handle pintu. Jadi anda perlu tebuk dalam keadaan selari. Iya bertujuan supaya kita boleh angkat pasu itu dengan mudah sama ada tengah memasak atau ketika mengemas nanti. (Pasu masih dalam keadaan panas)

www.facebook.com/groups
www.facebook.com/groups
www.facebook.com/groups
3) Bila dah tebuk, pasang skru pada handle bersama-sama washer dan nut. ikat ketat2. Pastikan skru tersebut panjang supaya boleh menampung berat jaring panggang (besar) dari jatuh ke bara api di bawah. Pastikan juga kedudukan skru handle tu semua sama tinggi. Barulah jaring Panggang tu tak senget. Nak lagi selamat pakai timbang air OK.
www.facebook.com/groups
www.facebook.com/groups
4) Ambil pasu kecik dan tebuk di tengah2 bahagian bawah untuk proses pemasangan handle diatas. Lepas tu pasang
skru, washer & nut seperti step yang sebelum ni.
www.facebook.com/groups
5) Ambil jaring panggang (kecik) letak di dalam pasu besar. Tengok keadaan ruang di bawah jari panggang (kecik) tersebut. Tebuk 4 lubang udara di bawah kedudukan jaring panggang (kecik) supaya oksigen masukkan ketika pembakaran dalam keadaan pasu ditutup.
www.facebook.com/groups
www.facebook.com/groups
6) Ambil tray besi dan lubang2kan ikut kesukaan anda & letak diatas jaring panggang (kecik). Tray ini bertujuan supaya bila kita letak arang iya tidak terjatuh ke dasar pasu besar.
www.facebook.com/groups
7) Siap. Kalau rajin hias er cantik2 pasu tu ok. Panggang ayam dalam 45minit – 1jam. Jangan risau walaupun sejam panggang, ayam masih lagi berjus janji anda PANGGANG PAKAI BARA ARANG, BUKAN PAKAI API
www.facebook.com/groups
www.facebook.com/groups
www.facebook.com/groups
TIPS TAMBAHAN
– Pilih pasu tebal supaya kekal bahang panas & tak mudah retak.
 – Bakar 40% arang, 60% ranting kayu (rasa panggang lebih terangkat).
 – Padam api yang menyala sebelum proses pemanggangan. Panggang guna “BARA ARANG SAHAJA”.
 – Jaring Panggang ada jual di kedai DIY or hardware.
 – Lagi besar pasu..lagi banyak boleh bakar. Tapi jangan besar sangat nanti susah nak angkat.
 – Time bakar, nak angkat pasu kecik tu alas pakai kain sebab panas.
 – Lubang sedia ada di pasu tak perlu tampal. (biar oksigen lebih baru arang senang hidup menyala)
 – Boleh letak tape tahan panas di sekeliling bibir pasu supaya bahang bara arang tidak keluar diantara pasu besar & pasu kecil.
 – Kalau nak cepat masak, tutup lubang pasu kecik dengan kayu or dll. biar bahang panas tak keluar dari atas.
www.facebook.com/groups
Sumber Facebook : Feast’za Ismail


“Kakak, pensel warna ni mama baru belikan minggu lepas, hari ni tinggal banyak ni je? Mana pergi yang lain? Tak boleh jadi ni. Mama kena buat sesuatu supaya pensel warna kakak tak hilang lagi lepas ni.”
Pasti ramai ibu bapa yang pernah mengalami pengalaman sebegini, bukan? Pensel warna yang baru sahaja dibeli untuk kegunaan anak hilang dalam sekelip mata.

Tidak kira sama ada pensel warna tersebut hilang disebabkan terselit di sana sini dalam rumah atau hilang semasa di sekolah, ianya tetap membuatkan kita berasa rugi. Mana tidaknya, kita perlu membeli pensel warna yang baru buat mereka berulang kali setiap kali diberitahu bahawa pensel warna sedia ada tidak lengkap dan tidak mencukupi warnanya.
Maka, ibu bapa perlu memikirkan cara yang praktikal bagi memastikan pensel warna anak tidak hilang lagi serta mengurangkan kekerapan membeli pensel warna buat mereka.

Foto Kredit : hr.coach

Cara Mudah Simpan Pensel Warna Anak Supaya Tak Hilang Lagi
Berikut merupakan cara simpan pensel warna anak dengan mengikat pensel warna tersebut sepertimana yang dikongsikan oleh Puan Zulaikha Ali melalui laman Facebook peribadi beliau. Semoga dengan langkah-langkah mudah yang dikongsikan, ianya memberi manfaat buat ibu bapa agar tiada lagi kejadian hilang pensel warna selepas ini.
Hasil daripada mengikat pensel warna anak ini kelak adalah seperti gambar di bawah.

Bahan-bahan Yang Diperlukan
Pensel warna
Tali
Gunting
Gam tembak
‘Key chain ring’
Pita pelekat bercorak / ‘sticker’

Cara-cara:
1. Potong Tali Ikut Kepanjangan Sesuai
Pertama sekali, potong tali mengikut bilangan pensel warna anak. Terpulang kepada ibu bapa untuk menentukan kepanjangan tali tersebut.
Foto Kredit : brit.co
2. Ikat Tali Pada ‘Key Chain Ring’
Selepas selesai memotong tali, ikat tali tersebut pada ‘key chain ring’.

3. Lekatkan Pensel Warna Pada Tali
Lekatkan hujung setiap pensel warna pada hujung tali dengan menggunakan gam tembak.
*Tidak digalakkan menggunakan pita pelekat bagi melekatkan pensel warna tersebut pada tali kerana ianya kurang kukuh dan mudah tercabut.

 4. Tampalkan ‘Sticker’
Setelah selesai melekatkan kesemua pensel warna pada tali, tampal pita pelekat atau ‘sticker’ pada bahagian gam tadi bagi melindungi kesan gam selain menjadikan pensel warna tersebut kelihatan lebih menarik.
Sebagai tambahan, boleh juga D.I.Y tag nama anak dengan menggunakan kertas keras terpakai dan masukkan pada ‘key chain ring’. Siap!

Mari Mulakan Sekarang!
Cara yang sungguh mudah, bukan? Hasilnya pula bukan sahaja unik, malah cukup berguna bagi mengelakkan pensel warna anak daripada hilang, sekaligus dapat menghindari pembaziran.
Jadi, apa tunggu lagi? Mari mulakan projek mengikat pensel warna anak-anak sekarang juga!

*Sumber asal cara mengikat pensel warna anak ini dikongsikan oleh Puan Zulaikha Ali melalui laman Facebook peribadinya dan diterbitkan semula dengan kebenaran beliau. Puan Zulaikha Ali juga aktif menulis di blog peribadi beliau iaitu ummuayyash.com.


DIY Pepper Spray Hanya Guna Cili Padi, Wajib Ada Dalam Handbag!

Menjadi seorang wanita bukanlah mudah seperti yang disangka. Kemana sahaja anda pergi, amat penting untuk anda mengutamakan keselamatan dan sentiasa berjaga-jaga dengan keadaan sekeliling. Ekoran banyak kes melibatkan gangguan seksual dalam kalangan wanita, penting untuk wanita sekalian melakukan sedikit ‘persediaan’ tidak kira dalam bentuk pertahanan diri seperti taekwando atau anda juga boleh bawa pepper spray!
Memang penting untuk setiap wanita mempersiapkan diri dengan pepper spray supaya boleh digunakan dalam situasi genting. Susah nak dapatkan pepper spray di kedai? Jangan risau kerana anda dah boleh buat secara sendiri di rumah guna cili padi. Bajet pun tak banyak!

DIY PEPPER SPRAY DENGAN MUDAH!
1. Pertama sekali, apa yang anda perlukan adalah botol spray. Boleh didapatkan di kedai serbaneka dalam pelbagai saiz. Tapi, kalau nak mudah, beli sahaja saiz botol yang anda mudah letakkan dalam beg.

2. Bahan kedua adalah cili api.

3. Potong cili padi menjadi kecil supaya mudah dimasukkan ke dalam botol.

4. Agak-agak hampir penuh juga botol tersebut dengan cili padi.

5. Akhir sekali adalah masukkan air ke dalam botol dan goncangkan sekuat hati. Kalau anda nak tahu berkesan atau tidak, anda boleh cuba spray di permukaan plastik dan bau. Memang boleh pedih hidung!

*Senang je dah siap. Kalau ada orang kacau, boleh terus spray!
Sumber : Mary Ferjel


Sedarkah kita, rekabentuk pintu sebenarnya boleh memberi impak dalam penataan ruang dalaman rumah kita.
Kebanyakan pintu di rumah kita mungkin kelihatan kosong dan kurang berseri, terutamanya jika ia sudah agak lama usianya.

Lagipun, kalau pintu dah cantik, tak payah bubuh langsir pun dah cun. Lagi simple dan elegan.
Jadi, apa kata kita tengok cara DIY pintu bilik yang sangat mudah dan bajet oleh saudara Shaifuddin Shaffie ini.

Hanya dengan bajet RM100, dapat makeover 3 pintu sekaligus tau!

DIY Pintu Bilik Nampak Eksklusif Dengan Bajet Ciput. RM100 Je Untuk 3 Pintu!
Pintu nak cantik tapi bajet ciput.
Kita boleh DIY sendiri untuk buat pintu panel yang mudah dengan modal lebih kurang RM100 sahaja termasuk cat sekali.
Bahan-bahan yang diperlukan dan cara DIY saya sertakan di bawah ni.
Simple je.
Bahan-bahan:

Kayu (wood moulding)
Gam kayu
Cat Easy Colour Exclusive, Kod Q31 (1 liter)

*Harga kayu dan gam kayu saya beli dekat Shopee RM60++

*Harga cat RM33 / 1 liter.

Cara-cara:

Lakar – (Saya buat ukuran frame atas 2×2 kaki, tengah 2×1 kaki, bawah 2×2 kaki.)
Ukur dan potong kayu ikut ukuran.
Kemudian lekatkan guna gam kayu.
Selotape supaya frame kekal pada kedudukannya. Biarkan hingga lekatan betul-betul kukuh.
Akhir sekali bolehlah dicatkan ikut warna pilihan masing-masing.
Siap!

Mudah kan?
Inilah hasilnya…
Gambar pintu bilik SEBELUM DIY.

Gambar pintu bilik SELEPAS DIY.

Boleh sangatlah buat macam ni kan…
Yang mana boleh jimat kita jimat. Sekarang banyak benda dah jual online, kita boleh beli dan DIY sendiri dengan mudah.
Selamat mencuba!
[ Baca juga : DIY Tempat Gantung Kuali Bawah Sinki Yang Boleh Slide. Bajet RM20 Je, Hasilnya Kemas & Praktikal ]
**Cara DIY pintu bilik ini dikongsikan oleh saudara Shaifuddin Shaffie menerusi Facebook Kelab Kaki D.I.Y. Ia telah disunting dan dikongsikan semula dengan kebenaran. Untuk info lanjut atau sebarang pertanyaan, sila rujuk posting asal beliau di SINI.


DIY Play Dough Untuk Asah Kreativiti Anak, Rupanya Guna Bahan Masakan Je!

Siapa tak kenal play dough? Mesti semua kenal kan tambah pula kanak-kanak. Play dough ni sudah menjadi antara barang permainan yang wajib ada bagi setiap kanak-kanak. Bagus sebenarnya play dough ini kerana dapat membantu merangsang sensori anak-anak. Rupa-rupanya play dough ni kita boleh DIY sendiri di rumah, tak payah beli di kedai lagi! Macam mana nak buat? Jom kita ikut cara-cara di bawah ini.
giphy.com

PERKONGSIAN CARA BUAT DIY PLAY DOUGH
Korang mesti tahu permainan play dough atau dipanggil doh mainan kan? Kalau dulu, kita selalu guna tanah liat atau nama lainnya plastisin. Banyak kebaikan bermain play dough untuk kanak-kanak. Antaranya meningkatkan kemahiran motor halus mereka. Boleh mengasah daya kreatif anak-anak. Boleh juga ajar anak-anak kenal huruf guna benda ni.
Sekaligus dapat tingkatkan kemahiran sosial, daya imaginatif dan kemampuan berbahasa. Yang paling penting dijamin selamat. Kalau anak korang termakan ke, tidak memudaratkan. Sekarang ni aku cuba bagi doh Amsyar pegang pun bukan main suka Amsyar. Siap tarik-tarik doh tu. Salah satu yang menarik minatnya mungkin kerana warna doh yang berwarna-warni.

probablyactually.wordpress.com

Untuk menjamin keselamatan anak-anak, lagi elok kalau korang buat play dough sendiri. Tidak memerlukan modal yang banyak. Cara buat pun senang. Yang buat ni isteri gua untuk dia ajar dekat sekolah dia. Isteri gua ajar Pendidikan Khas. Dalam subjek Kemahiran Manipulatif. Bab ni memang dia terer. Dia mengajar anak-anak istimewa yang sangat memerlukan bimbingan untuk perkembangan psikomotor mereka.
Semudah ABC! Boleh follow tutorial yang aku kongsikan ni. Baca penerangan pada setiap gambar dekat bawah.
Bahan-bahan
 Satu Mangkuk Tepung Gandum
 Dua Sudu Besar Minyak Masak
 Satu Sudu Kecil Garam
 Satu Sudu Besar Krim Tartar
 Satu Cawan Air
 Sedikit Pewarna
www.facebook.com/asy2105
Langkah-langkah
1. Gaulkan semua bahan.

2. Masak atas api yang kecil. Kacau sehingga masak. Kalau boleh gunakan periuk yang tidak melekat.

3. Angkat adunan dan sejukkan. Uli sehingga sebati.

4. Simpan dalam bekas tertutup seperti plastik kedap udara. Lepas main, simpan dalam peti sejuk di bahagian chiller. Supaya tahan lebih lama. Kalau lepas uli tu rasa doh lembik, tambah tepung lagi dan terus uli. Tujuan masak doh ni supaya doh tahan lebih lama.

Aku tengok harga play dough yang berkualiti sikit ni dekat RM17. Selamat mencuba gais. Nak hidup jimat, kena usahalah sikit, kan. Dah jimat tak perlu beli dah. Jimat RM17 sangat bernilai tau hari ni. Kau apa tau. Kah!
*Selamat mecuba semua, lepas ni tak payah nak beli play dough di kedai dengan harga yang mahal lagi kan? Jimat!
Sumber: Amir Syahir


Cara DIY Playard Untuk Anak Kecil Dengan Bajet RM50 Saja

Playard atau playpen menyediakan ruang selamat untuk bayi atau anak kecil bermain dengan bebas, terutamanya apabila anda perlu melakukan kerja tertentu seperti memasak, bersedia untuk ke pejabat, atau pergi ke tandas.
Kalau dibeli di kedai, biasanya harga playard ini mahal juga, paling murah pun sekitar RM100 ke atas. Jadi, apa kata cuba buat sendiri playard ini dengan merujuk langkah yang dikongsikan oleh Puan Fatin Nadiah Yusoff.

Menurutnya, kos yang diperlukan adalah lebih kurang RM50 saja. Cara membuatnya pun tidak sesukar mana, anda pasti boleh DIY sendiri di rumah.
Jom ikuti perkongsiannya dengan lebih lanjut.

Cara DIY Playard Untuk Anak Kecil Dengan Bajet RM50
Mula-mula, mari kita lihat bahan-bahan yang diperlukan dalam senarai di bawah ini.

Bahan-bahan:

5 batang paip RM1.60 / setiap batang
80 T shape RM0.30/ setiap batang
8 elbow (L) shape RM0.30 /setiap batang *(kalau tak silap)
PVC pipe cutter RM16 *(rasanyalah, tapi memang bawah RM20)

*Semua bahan ini boleh didapatkan dari kedai hardware.
*Saya tak beli batang paip yang berwarna kelabu sebab saya rasa yang putih lebih cantik. Tapi, batang paip yang putih begini agak keras sedikit. Mungkin sebab ia digunakan untuk buat wiring. Jadi terpulang pada anda untuk pilih mana-mana jenis yang berkenan di hati.
*Bilangan batang paip yang dibeli bergantung kepada saiz playard yang anda nak buat. Yang ini saya main agak-agak sahaja. Ada beberapa biji yang lebih.
Cara-cara
1. Tetapkan Jarak Yang Sesuai
Mula-mula, tetapkan jarak yang sesuai untuk setiap sambungan. Masa mula-mula saya buat, jarak antara batang paip terlalu jauh sampai si kecil berjaya meloloskan diri. Kena ubah dan betulkan semula.
Jadi seeloknya dapatkan anggaran yang sesuai terlebih dahulu. Pastikan ukur betul-betul saiz setiap potongan supaya penyambungan tidak senget apabila dipasang.

2. Buat Sambungan Asas
Seterusnya, boleh buat sambungan asas macam yang dilihat pada gambar di atas. Gunakan T shape untuk sambungan mendatar dan elbow L shape untuk 4 bahagian bucu.
Ini PVC pipe cutter yang digunakan untuk memotong paip.

Senang macam gunting saja. Tak perlu guna gergaji semua. Simple, perempuan pun boleh buat sendiri. Tak perlu minta tolong Encik Suami.

3. Kemaskan Sambungan
Akhir sekali, bolehlah kemaskan setiap sambungan supaya ia seragam. Pemasangan perlu betul-betul kemas dan ketat supaya ia tak mudah tercabut.
*Gambar di bawah adalah selepas dikecilkan jarak antara batang paip. Ada bahagian yang tak cukup saya gunakan T shape saja sebab batang paip dah habis. Tapi tak apalah sebab si kecil tak boleh keluar dah.

4. Hiaskan
Akhir sekali, bolehlah alaskan dengan tilam atau tikar getah yang tebal.
Selepas itu, letakkan beberapa permainan yang sesuai di dalamnya untuk anak bermain. Ada yang suka letakkan bola-bola dan sebagainya. Terpulanglah ya. Saya gantung dan ikatkan begini saja,

Nota:
*Playard DIY ini kurang sesuai untuk anak yang lasak-lasak atau yang dah boleh memanjat sebab ia boleh bergerak. Kalau perlu, ikatkan pada sesuatu supaya ia tak bergerak.
*Playard ini saya tak buat pintu. Jadi, langkah ke dalam saja. Pastikan ketinggian dianggarkan supaya senang anda nak melangkah ya.
Jimat, Mudah, Dan Praktikal!
Alhamdulillah siap playard untuk si kecil. Cuma DIY saja. Jimat bukan?
Senanglah ibu-ibu nak buat kerja sambil pantau anak nanti. Semoga bermanfaat.
Selamat mencuba!

*Idea asal DIY playard ini adalah oleh Puan Fatin Nadiah Yusoff dan ia diterbitkan semula dengan kebenaran beliau. Untuk sebarang pertanyaan lanjut, rujuk post asal di SINI.


Tak Sampai RM 50, Anda Dah Boleh DIY Pokok Hiasan Viral Letak Dalam Rumah

Dekorasi interior dalam rumah memainkan peranan untuk menjadikan rumah nampak lebih berseri-seri. Inilah dimana penggunakan pokok hiasan mengambil peranan yang penting menjadikan ruang dalam rumah nampak lebih ‘hidup’. Namun, harga pokok hiasan di pasaran boleh dikategorikan mempunyai harga yang agak tinggi juga.
Jadi, salah satu solusinya adalah dengan DIY pokok hiasan viral dengan harga yang lebih murah!

DIY POKOK VIRAL
Okay, kali ni kita nak ajar cara buat pokok ala-ala viral ni, disebabkan pokok viral daun pisang tu agak mahal tak mampu milik, jadi sis ajar cara-cara buat menggunakan barang yang murah dan tak sampai RM 50 pun gaiss. Jom ikut step ni, inshaAllah senang je. Boleh share jugak. P/s : Yang mana rasa susah boleh je beli siap dah, RM 160 je.
Bahan :-

1. Pasu : Kaison Rm21.90

2.Daun : Eco Rm2.10 5 helai

3.Batu : Rm 2 (5 bungkus)

4.Sponge : Rm 2

5. Lidi sate 30 cm : Rm 2

6. Tape daun & masking tape

7. Kertas cycle

CARA-CARA UNTUK GUBAH POKOK
1. Amik dua lidi dan cantumkan dgn batang daun

2. Guna masking tape supaya dia kukuh

3. Baru balut dengan tape daun supaya nampak kemas

4. Sekiranya nak daun tinggi, cantum lagi dua batang lidi dan jangan lupa balut masking tape dlu ye!

5. Siap! Saya buat banyak-banyak baru nmpk cantik! Daun tu lenturkan ikut suka hati ya.

6. Masukkan sponge dalam pasu, then bahagian tepi masuk recycle paper supaya dia kukuh n tak gerak-gerak kalau budak main.

7. Done cucuk! Ikut selera kome la ye!

8. Akhir sekali masukkan batu sungai. Confirm tak gerak dah!

9. Tadaaaa! Siap cun tak? Selamat mencuba korang.

*Boleh cuba!
Sumber : Nur Syafiqin


DIY Pokok Viral Untuk Dekorasi Hari Raya Dengan Total ‘Hangus’ Hanya RM24 Sahaja!

Ketika semua umat Islam sedang giat menjalankan ibadah dalam bulan Ramadan, tidak dilupakan juga persiapan untuk menyambut Hari Lebaran yang bakal menjelma. Selain dari membuat persiapan baju raya, duit raya dan kuih raya, dekorasi di dalam rumah juga perlu dititikberatkan. Mana tidaknya, ramai tetamu akan hadir ke rumah anda ketika sambutan Hari Raya nanti bukan?
Jadi, salah satu dekorasi yang paling mudah adalah dengan membuat dekorasi pokok tiruan supaya ruang dalam rumah tampak lebih menarik. Hampir 10k perkongsian di Facebook, cara yang dikongsikan oleh wanita ini tentang langkah deko pokok di rumah ini ternyata sangat mudah! Apa kata anda cuba supaya ruang di dalam rumah sempena Lebaran ini tampak lebih segar dan meriah walaupun dalam dekorasi yang minimalis.

BAHAN-BAHAN UNTUK DEKO POKOK
1. Daun ECO (1 paket ada 4pcs), 6 paket X RM2.10

2.Rumput ECO RM2.10, Rotan Kedai Alat Tulis RM1.50

3.Kalau tak jumpa rotan, boleh cari batang ni di My One Shop – RM4.50 seikat, ada dalam 10 batang.

4.Pasu ECO RM2.10

5.Span Bunga My One Shop RM1.50 X 2 = RM3.00

6.Dawai Bunga RM1.00 (ada 28)

7.Tape Bunga RM2.00 (ada 2 roll) Guna 1 Roll je

CARA-CARANYA YANG MUDAH
1. 1st, bengkok kan batang daun macam ni

2. Ikat batang daun pada rotan

3. Ikat jangan selari, biar berselang tinggi rendah

4. Saya masukkan batu sikit dalam pasu supaya pasu berat. Potong rumput ikut permukaan pasu.

5. Lilit tape bunga supaya dawai tadi terselindung dan nampak kemas, ni gambar sebelum siap nampak serabut. Gambar dah siap lupa nak tangkap.

6. Siap! Dah boleh deko siap-siap untuk raya!

Selamat mencuba!
Sumber : Fadilah Ariffin


DIY Racun Ulat Daun & Bena Putih Guna Sabun Pinggan Je. Jimat & Berkesan, Pokok Makin Sihat

“Ish, geramnya bila ada ulat daun dekat pokok yang kita sayang tu… Kadang-kadang ada juga bena putih / kutu daun yang buat rumah dekat situ sampai habis mati pokok kita kan?”
Bena putih (Aphid), mealy bug dan whitefly adalah antara makhluk perosak ataupun kutu daun yang mudah menyerang pelbagai tanaman dan tumbuhan landskap anda.

Ia adalah sejenis makhluk perosak yang bersaiz kecil, berukuran 2 hingga 3 milimeter.
Jangka hayat bagi bena putih hanya 1 ke 2 minggu tetapi makhluk perosak ini membiak dengan pantas.

Perosak ini menyerang tumbuhan anda dengan cara berkumpul pada pucuk atau daun muda walaupun ada juga spesis yang merosakkan bunga, dahan dan akar.

Memang ada banyak racun ulat dan serangga yang dijual di pasaran yang boleh mengatasi masalah ini.
Tapi, di sini kami nak kongsikan sebuah petua dan cara DIY racun ulat dengan lebih mudah, jimat dan berkesan melalui sebuah posting oleh saudara Tam.
Jom tengok posting beliau selengkapnya di bawah ini.
DIY Racun Ulat Daun & Bena Putih Guna Sabun Pinggan
Ramai yang mohon saya share bahan dan resepi air sabun. (macam resepi makanan pulak)
Ini percubaan saya setelah dapat petua diy racun ulat pokok dari seseorang di Group Berkebun di Rumah (dia pun hanya kata ” sembur air sabun”)

Bahan yang digunakan

1 sudu makan Pencuci pinggan Jenama Sunlight yang boleh basuh buah dan sayur ( ada aloe vera + garam) berwarna jernih.
2.0 liter air (saya guna air paip Syabas jer)

Cara-cara

Ambil 1 sudu makan cecair pencuci dan campurkan dengan air 2.0 liter dalam alat penyembur.
Isi sampai penuh penuh, biarkan buih yang terhasil keluar baru tutup dengan penutup.
Lepas tu enjoylah menyembur. Bancuhan ni boleh tahan agak lama juga.

Cara Guna Racun Ulat DIY
Saya tak sembur hari hari, cuma sembur bila nampak binatang tu (ulat / bena putih) baru saya sembur.
Yang saya perasan, kangkung tak boleh sembur sebab nanti daunnya melecur.
[ Baca juga : “Rendam Batang, Lepas Tu Cucuk Je”, Ini Cara Tanam Kangkung Dalam Pasu Yang Sangat Mudah. Lepas 4 Minggu Boleh Tuai ]
Yang lain daun lebih hijau dan sehat. Sembur pada pokok pokok yang saya tanam sahaja (saja saja cuba):

Pokok Limau purut
Pokok Serai
Pokok Chili
Pokok Pudina
Pokok Daun Kari

Ini Hasilnya
Saya start semai biji cili ni dari benih cili yang di beli di pasar.

Sejak pokok ni dalam 3 inci tinggi ulat putih (bena putih) banyak menyerang, adalah dalam lebih 10 ekor kut.
Macam macam petua dah cuba termasuk sembur dengan aerosol nyamuk water based.
Tapi minggu lepas ada seorang yang bagi petua sembur air sabun.
Ok, saya guna sabun pencuci pinggan yang boleh basuh sayur dan buah (cecair warna jernih – cop sunlight ada aloe vera dan garam)
Saya pun masa tu first time buat, agak agak jer… Alhamdulillah, ulat / bena putih tu terus mati.
Petua Halau Ulat / Bena Putih Yang Memang Berkesan & Jimat!
Memang mudah sangat nak buat racun ulat / bena putih ni kan?
Lepas ni bolehlah kita cuba. Jimat sangat sebab hanya 1 sudu sabun pencuci pinggan, bancuhan boleh dapat sampai 2 L.
Seeloknya cuba sembur sedikit dahulu dan lihat kesannya.
Kalau ok, bolehlah teruskan sembur macam biasa.
Oh ya, anda juga boleh cuba petua halau ulat pada bayam brazil dengan menggunakan bunga cengkih melalui artikel ini : Elak Diserang Ulat, Ini Tips Tanam Bayam Brazil Sihat Merimbun!
Selamat mencuba.
*Tips halau bena putih dan cara buat racun ulat daun ini dikongsikan oleh saudara Tam menerusi Facebook Group Berkebun di Rumah. Untuk lebih info dan pertanyaan lanjut, sila rujuk posting asal beliau di SINI.


DIY Rak Baju PVC Dengan Bajet Tak Sampai RM40 Pun. Memang Praktikal & Berbaloi!

Almari pakaian terbuka kini menjadi pilihan bukan hanya atas faktor harganya yang jauh lebih murah, tetapi juga kerana ia sangat praktikal dan memudahkan kegunaan harian.
Dalam artikel ini, kami ingin membawa anda melihat lebih lanjut sebuah posting menarik oleh salah seorang pengguna Facebook, Ekinzaid Zaid yang berkongsi hasil DIY suami beliau, Syazwan Ramli.

Perkongsian beliau ini telah menerima sambutan yang sangat menggalakkan daripada pengguna Facebook hingga ia mendapat lebih 23,000 perkongsian di Facebook setakat hari ini.
[Baca juga : DIY Rak TV Guna Paip PVC, Spray Je Warna Hitam Terus Nampak Moden & Mahal! ]

Mesti ramai yang berminat nak DIY rak baju PVC stail terbuka macam ni kan?

Jom kita tengok perkongsian beliau selengkapnya di bawah ini.
DIY Rak Baju PVC Yang Mudah, Praktikal & Berbaloi!
Sejak kami sewa rumah, kami tak ada almari.
Adalah almari 2 pintu masa Ekin bujang dulu… Tapi sekarang 3 orang dah tak muat almari tu.
Jadi selalunya lipat-lipat dan susun atas lantai bilik belakang.
Nak beli almari agak mahal memandangkan hanya suami yang bekerja seorang. So terfikirlah nak buat macam ni.
Kos nak buat dalam RM30-RM40 sahaja untuk 1 unit macam ni.
Bolehlah saya minta suami buat dalam 2, 3 biji memang berbaloi.
Bahan-bahan yang digunakan:

PVC paip 11 batang (RM1. 60/ sebatang – beli dekat MR DIY Balik pulau)
Elbow paip 10pcs (RM0. 41/ pcs – beli dekat MR DIY Balik pulau)
T-Socket paip 6pcs (RM0. 66/ pcs – beli dekat MR DIY Balik pulau)
Cable tie (1paket RM2. 56/ sepaket – beli dekat MR DIY Balik pulau)
Fitting D/E socket 2pcs (RM0.47/1pcs – beli dekat MR DIY Balik pulau)
(socket fitting ni untuk sambungkan bagi penyangkut tu bagi tinggi sikit. Dalam gambar ni kami belum bubuh lagi)
Bakul 6pcs (RM2. 10/ pcs – beli dekat Eco Relau)

PVC paip

Elbow paip

T-socket

Cable tie

Fitting D/E socket

Hasilnya…
Beginilah lebih kurang rupanya bila dah siap dipasang semua bahan-bahan di atas.
NOTA:
DIY almari pakaian terbuka ni kalau untuk bahagian penyangkut baju tu lebih elok untuk baju baby dan kanak-kanak. Kalau baju kita yang dewasa ni agak berat ya.

Jom DIY!
Bagi yang nak cuba buat, boleh juga adjust ikut kesesuaian masing-masing.
Rasanya taklah susah sangat dan dapat jimat berkali ganda kalau DIY sendiri.
Pakaian pun tersusun elok je…
Jom cuba diy rak baju ni!
[Baca juga : Lebih 58k Perkongsian FB, Anda Kena Cuba DIY Troli Barang Ala IKEA Yang Lebih Jimat! ]
*Cara DIY rak baju ini merupakan perkongsian asal oleh EkinZaid Zaid menerusi Facebook. Sebarang pertanyaan sila rujuk posting beliau di SINI.


DIY Rak Dapur Mainan Anak Dengan Bajet RM 100, Confirm Tahan Lama!

“Aduhai, mahalnya barang mainan anak-anak aku yang dijual di pasaran ni. Terutamanya rak dapur mainan, cekik darah!”
Memang diakui barang mainan kanak-kanak yang dijual di pasaran antaranya mempunyai harga yang mahal dan tidak boleh diterima akal. Ada juga yang boleh didapati dengan harga yang murah dan berpatutan iaitu menerusi pembeli online tetapi kualitinya pula tidak tahan lama.

Oleh itu, ibu ini mengambil salah satu inisiatif untuk DIY sendiri mainan anak-anak supaya dapat jimat. Salah satu mainan yang boleh dibuat dengan sendiri adalah rak dapur mainan yang hanya menelan kos RM 100 sahaja. Memang berbeza dengan harga yang dijual di luar!
My Made By Mom Dapur Mainan

Tengok harga dapur kanak kanak dekat IK** waaaah ternganga. So this is my project for my kiddos, yang paling best cost paling tinggi pun RM100 sahaja save rm300! Tu pun sebab beli barang sikit dekat kedai hardware sebab lupa nak beli dekat Mr. Diy
Senang sangat nak buat..iron lady macam saya pun mengambil masa max 2 jam saja (ni pun sebab power screwdriver takleh fungsi..kena putar guna kuasa tangan). So sini la step hy step nak buat dapur mainan kanak-kanak.

P/s Ini adalah tips dari saya untuk mainan dapur yang tahan lama (anak ganas dan kalau taknak guna boleh jadi perabot anak pulak)
1. Kenapa tak beli yang RM 300 tu dari shopee ke lazada?
– Dah beli tapi yang tu senang tercabut dan patah melainkan gam dengan gam kuat selepas buat
2. Kenapa tak buat dari kotak? Cost jauh lagi murah
-Dah…tapi sekali lagi kotak tak tahan lama dan senang koyak..jika dapat kotak besar kotak banyak boleh buat lagi besar.
Ini adalah cubaan saya kali ke 3 untuk buat dapur kuat (tahan lama dan tahan ganas anak-anak) serta boleh pelbagai guna (taknak tempat masak boleh jadi perabot kemudian hari)
BAHAN-BAHAN YANG DIPERLUKAN

1. Alamari – rm69.90
2. Penyangkuk – rm7.50 (dekar Mr.Diy rm2 je)
3. Sticker (rm2.80)
4. Kertas a4 sticker (rm 4 rasanya)
5. Bakul (takde dalam gambar,beli dekat daiso tp Me diy pun ada) – rm5.90x 3
Beli rak ni dekat tesco rm69.90 (masa cny lagi murah..terlepas sale).Yang lain boleh beli dekat Mr. DIY.
STEP-BY-STEP
1. Lepas install almari rupa macam ni. Saja amik yang ada design ni sebab anak suka main buka tutup.

2. Sesi melekat sticker. Pastikan masa beli sticker beli jenis satu kertas a4 tu sticker. Saya silap beli nampak macam a4 tapi sebenarnya dah kena potong jadi label kecik..tula kena lekat satu satu. Gambar tu saya cari dan print dari internet.

3. Ni maksud saya bakul putih yang takde dalam gambar bahan awal..nak beli bakul lain size lain pun boleh.

4. Lekat penyangkuk…bakul saya letak macam ni.

5. Tada! Inilah hiasan yang saya letak.

6. Saya buat extra tempat gantung dekat tepi nak letak menu dan apron

Sumber : Fizah Sobri